
VLAHII, CLASĂ SOCIALĂ IN VOEVODATELE 
ROMÂNEȘTI 


Printre fenomenele sociale, ce au ţesut trama, în multe lo- 
curi rămasă întunecată, a istoriei principatelor, unul din cele 
mai interesante este existența acelei clase sociale, ai cărei păr- 
tași ne sunt cunoscuți din acte interne, subt numele de vlahi. 
In prezenta lucrare vom încerca să lămurim ce anumită clasă 
socială au alcătuit-o vlahii, precum şi motivul denumirii lor, 
ca membri ai ei. 

Spre desvoltarea lucrării noastre se impune prealabila elu- 
cidare a înțelesului primordial de Vlah. In limba paleo-slavă 
a documentelor noastre Vlah, precum formele înrudite, află- 
toare și în limbile slave învecinate, rusă, polonă, sârbă, slovacă, 
bulgară, etc., etc., astfel ca Vlasie, Volosc, Bolohov, Volohov, 
înseamnă Român, fie el carpatic, fie el balcanic. Desemnarea 
aceasta, subt apelativul de Vlah sau subt asonanțele lui, a Ro- 
mânului, face parte de altminteri dintr'un fenomen general lin- 
guistic, care se observă în Europa Evului Mediu, și se traduce, 
nu numai la popoarele de rasă slavă, ci și la popoarele de alte 
rase, prin denumirea popoarelor romanizate, acelor astfel, care 
vorbeau o limbă provenită din latina vulgară, printr'o chemare 
asemănătoare cu susnumitul apelativ de Vlah. Astfel la Fran- 
cezi, Blas, Blac, Blaque, Valaque, Morlaque, Vallon, Welche; 
la Germani, Welsch, Valah, Vlachin; la Italieni, Valachi, Mor- 
lachi; la Englezi, Wales; la Greci (Byzantini), Vlahos; la Un- 
guri, Olah, Olat; la Arabi Aulak; la Mongoli Iflak, Ulag; la 
Turci, Iflak, etc., ete. 1). 


1) Fenomenul este în deobşte prea cunoscut, ca să mai insist asupra lui. 
In mod curent astfel în Belgia, Vallon-ul desemnează pe Belgianul de limbă 


1° 

Vlah însă a avut deseori și un alt înţeles, mai târziu, acela 
de a desemna, indistinct de naționalitatea lor, pe părtașii unei 
clase economice, și anume ai celei a păstoritului. Astfel cei, 
pe cari îi numeam în Balcani şi în Carpaţi, în decursul veacu- 
rilor, baci, păstori, ciobani, ori păcurari, chiar dacă nu erau 
de naționalitate română, acei ajunseseră pe alocuri să fie nu- 
miți vlahi de către străini. Căci faptul îndeletnicirii străvechi 
şi specifice a populațiunilor romanizate din Sud-Estul euro- 
pean, a Vlahilor din Evul Mediu, dincoace și dincolo de Du- 
năre, anume păstoritul, a ajuns să transfere celor, care îl prac- 
ticau, și indiferent atunci de rasă, numele însuși de Vlahi 2). 

Acest proces semantic al transformării unei noțiuni în- 
tr'alta, din aceea de naționalitate sau de limbă, în aceea a unei 
activități și unei stări economice, își are însemnătatea lui şi e 
de reținut. 


franceză, în opoziție cu Flamand-ul sau Flamingand-ul, Belgian de limbă 
flamandă, de obârşie germană. Asemenea în Germania, Welsch e numit Fran- 
cezul sau Vallonul. In textele latine medievale Morlachi, contracțiune din 
Maurovalachi (Vlahii cei negrii), desemnează o populațiune română de obârșie, 
dar slavizată din Dalmația (Hașdău, Arh. Ist., III,p. 88). Pentru Blac, Blague, 
Blas, vezi cronicarii francezi din timpul cruciadei IV şi al imperiului latin 
al Constantinopolei ; printre alţii, la Villehardouin « Blas et Commains» (vezi 
nota 88, p. 34 a lucrării mele Cnejii Români, Bucureşti 1938). Pentru 1flak, 
vezi Filitti (Negru-Vodă, p. 5). Pentru Aulak, în cronica arabă a lui Aboulfeda, 
vezi Sacerdoțeanu (Guillaune de Rubrouck, Paris 1930,p. 106); pentru Ulag, 
cronica persană, cu pasajul prea cunoscut cu Bezerenbam, a lui Raschid- 
ad- din- Fadlallah. (Hășdău, Zst. Critică); pentru Vlachin, vezi Weltkronik a 
lui Rudolf din Ems, scrisă în 1250 (Poppa-Lisseanu, Zsv. Ist. Românilor, III, 
p. 12); pentru Olak, Olah, întreaga diplomatică ungară de limbă latină sau 
maghiară. Origina numirii e aceea de Volei, cu care Germanii desemnaseră 
pe Celți. Iar continuând să-i denumească astfel şi după romanizarea Galiei, 
au extins numirea și la popoarele romanizate, variind, firește, după împreju- 
rări, numărul şi formele asonanţelor ei. Dela Germani numirea, subt forma 
de Vlah dela Valh a trecut la Slavi (Th. Capidan, Origina Macedo- Românilor, 
An. Ac. Rom., S. III, t. IX. p. 14). 

2) N. Drăganu, Românii în veacurile al LX—XVl-lea pe baza Toponimiei 
şi Onomasticei, 1933; vezi pentru « Vlahii », din Carpaţii nordici, pg. 197 şi 
333. C. Jirecek, Staat und Gesellschaft în Mittellălterlichen Serbien, Wien 1913, 
despre « Vlahii » balcanici, p. 69. La Albanezi, Remer, derivat din Romanus, 
adică Român, ajunge să însemne păstor, cioban (Th. Capidan, op. cit., p. 
15). Iar Turcii desemnau subt numele de ciobani, pe Românii balcanici, în 

Deci Vlah, cu formele lui înrudite, e, pentru popoarele, ce 
se învecinesc cu poporul românesc, apelația curentă şi preciză 
a părtașului acestui popor, a Românului; pe alocuri a celui, 
ce se îndeletnicește cu păstoritul. Vlahii, pentru limbile stră- 
ine, întru cât ne priveşte, sunt întotdeauna Românii și deseori 
păstorii. 

Subt această chemare suntem cunoscuţi dela primele men- 
țiuni despre noi în îndepărtatul Evul Mediu și continuăm a 
fi cunoscuți în tot decursul istoriei noastre. 

Intrebarea se pune atunci, mai întâi: ce anumită clasă so- 
cială o desemnează Vlahii — sau mai bine zis o alcătuesc 
Vlahii — apoi cum au ajuns Vlahii să constitue o clasă socială, 
atunci când însemnau un popor, sau mai bine zis, cum înțe- 
lesul de vlah a desemnat în voevodate un membru al unei anu- 
mite clase sociale, atunci când primordialul lui înțeles a 
fost acela al unui întreg popor? 

* * * 

In privința întrebării ce anume clasă socială o alcătuesc 
Vlahii, se cuvine, fireşte, să arătăm ştirile documentare, cari 
ne obligă, ele în primul rând, la această întrebare. Căci avem 
o serie de acte, care ne vorbesc de Vlahi, fie ca subiecți, fie 
ca o calificare, ce li se referă lor, fie cu înțelesul chiar de 
clasă socială, fie ca un sens apropiat. 

Astfel într'un act al său din 1470, Ştefan cel Mare confirmă 
« Tătarului şi robului nostru, care a fugit dela noi... în țara 
«leșească, Oană și copiilor lui, ca să se întoarcă înapoi, de robie 
«să fie pentru veci iertat... şi să șează în țara noastră slobod 
«şi fără de nicio siluire, cum șed și trăiesc în țara noastră, toți 
«volohove, după legea volovscăim. . . şi să nu dea și să nu plă- 
«tească niciodată nimic după dreptul robilor și al 'Tătarilor.. . 
«ci să plătească după legea volovscăim... iar mai mult decât 
«atât nimănui să nu dea... » 3). Intr'un act anterior din 1445 
al lui Stefan II Voevod se vorbește asemenea de «zakon vo- 


deosebi în sudul Albaniei (Th. Capidan, op. cit., p. 15, Les Macedo-Roumatins, 


1937 P- 1). 
3) I. Bogdan, Documentele lui Ștefan cel Mare, 1913, I, p. 140. 
8 9 p. 14 

«lovskom », de legea vlahă, conform căreia un Tătar, dacă 
va fi, eventual, iertat de robie, urmează să trăiască liber 4). 

Intr'un act muntean din 1470 al lui Radu Voevod cel Fru- 
mos, se face mențiune de «zakon vlașki », după care se plă- 
tește mănăstirii Tismana, dreptul de pășunat pe munții ei 5). 

In 1481, Ştefan cel Mare la proclamația, care o adresase 
el boerilor, judecilor, judecătorilor și siromabilor din județele 
Buzău și Brăila, primește un răspuns din partea boerilor, cne- 
jilor și vlahilor ai acelor judeţe, deci din partea acelora, cărora 
el se adresase. Fără îndoială aci, că deoarece clasele sociale 
din proclamaţie corespundeau cu cele din răspuns, siromabhii 
corespundeau cu vlahii °). 

Se menţionează într'un act muntean din 1533 al lui Vlad 
Vintilă- Vodă, nişte «vlasie» (vlahi) organizați ca şi proprietarii, 
în ceată «subt Miclăuş cu frații săi » spre a cumpăra munți 
întregi și părți din ei, părți de moșii şi sălașe de țigani °). 
Intr'un alt act domnesc din 1535 tot muntean, se face deose- 
birea într'un dobitoc «boliarschi» (boeresc) şi unul vlah, 
opriți de pășunele mănăstirii Tismana 8). 

Un act din 1596?) al lui Mihai Vodă Viteazul, arată « că în 
zilele domniei mele păgânii de Tătari au intrat în Țara Româ- 
nească și au făcut mult rău şi prădăciune peste toți vlahii. . . » — 
iar boerii, la cari se referă actul își pierd cu acest prilej « cărțile 
lor de moştenire ». 

Aceste sunt actele interne, ce le cunoaștem, cuprinzând de- 
numirea de vlah, dată unei persoane, sau calității ei, sau încă 
legii, de care depinde. Aceste puţine știri, din care reese însă 


4) M. Costăchescu, Documentele moldovenești înainte de Ștefan cel Mare, 
1931, II, p. 236. 

5) P. P. Panaitescu, Documentele Țării- Românești, 1938, I, p. 272. 

6) I. Bogdan, Relaţiile Țării- Românești cu Braşovul, I, pg. 282—294. 

7) Copie după original, comunicată de d-l Stoica Nicolaescu. 

8) C. Giurescu, Despre Rumâni, 1915, p. 7. Vezi asemenea actul muntean 
din 5 Mai 1584, care poate fi interpretat într'un sens analog: «... şi iar 
au cumpărat (titularii actului) dela fii lui Oprea din Drăgoești... în livezile 
boiereşti (sl. livezile boereșt) partea lor toată... ». Se poate deduce, că existau 
şi alte specii de livezi — vlahe de pildă, ca și « dobitocul » din actul din 1535. 
(AL. Ştefulescu, Documente Slavo-Române din Gorj, Tg.-Jiu, 1908, p. 240). 

?) Copie după original, comunicată de d-l Stoica Nicolaescu. 

înțelesul de clasă socială a vlahilor, își au înțelesul acesta con- 
firmat și prin ştiri conexe referitoare la alcătuirea socială a 
principatelor și prin înțelesul, ce-l capătă în trecut, precum 
vom vedea, « zakon vlașchi », « voloscom zakon », legea vlahă. 

Dar deoarece e vorba de o clasă socială, ce o atestă volo- 
hovii din actul din 1470, vlahii din actele din 1481, 1533 și 
1596, se impune atunci primordiala chestiune: ce anume clasă 
o alcătuesc dânșii? 


Știm, că sistemul feudal se întemeiază în mod esenţial pe 
raporturile omului cu pământul, pe modurile de posesiune a 
lui sau de dependenţă față de dânsul și așa fiind, ele, aceste 
moduri de posesiune sau de dependență, stabilesc categoriile 
sociale, cu gradaţiile aferente de libertate și de putere în so- 
cietate. Iar într'o societate de anumit tip feudal, ca societatea 
din trecutele voevodate, când statutele de nobil sau de ne- 
nobil, adică acela, care comporta o libertate maximă și un rol 
social activ, şi cele, care comportau libertăți și roluri sociale 
din ce în ce mai reduse, aveau drept descriminare drepturi 
de proprietate asupra pământului, așa cum se înțelegeau ele 
după concepția feudală — într'o asemenea societate interesul cel 
mare este de a ști, în care categorie intrau vlahii, în categoria 
proprietarilor sau în aceea a neproprietarilor? 

Răspunsul nu poate fi, decât acesta, anume, că intrau în cate- 
goria neproprietarilor. Dar în această categorie alcătuiau o clasă 
socială a parte, distinctă de neproprietarii de dependență reală 
sau personală, legați de pământ sau de un stăpân de pământ. 

Ne imbie la acest răspuns știrile, cari le-am expus, în afară 
de cele, cari se conexează lor, precum vom vedea. 

Intr'adevăr știm, că proprietari de pământ erau titularii con- 
cesiunilor domnești din pământul țării, ereditare în principiu; 
vom reveni asupra lor. Ei se chemau boeri pentru concesiunile 
însemnate; pentru celelalte cneji, judeci sau juzi și megieși; mai 
rar nasliadnici — mai târziu moșneni și moșteni — în Muntenia, 
megieși și răzeşi în Moldova1%); dar niciodată vlahi sau volohove. 


10) I, C. Filitti, Proprietatea Solului în Principatele Române până la 1864, 
pg. 64—75. 

In Muntenia dela primele ştiri, boer este întrebuințat îm- 
preună cu ceilalți termeni, dar ajunge a fi termenul general 
al proprietarului mare sau mic 1). Totuşi el sfârşeşte printr'o 
evoluţie, ce se termină la Reforma lui Constantin Vodă Ma- 
vrocordat (1746—1749), prin a desemna numai pe marele pro- 
prietar ş şi dregător; micul proprietar numindu-se atunci judec 
ŞI megiaș. In Moldova, în acest răstimp, boer arată pe marele 
proprietar şi dregător, megiaș şi răzeș pe proprietarul cel mic. 
Când izvoarele străine menționau pe boerii români îi numeau 
«panii volovscaia, boliari vlașki » din « volovscaia zemlea » 
şi din «vlaşki zemlea» 12), termenul de vlah având astfel 
caracter etnografic. 

Pe de altă parte vlahii apar în acte deosebiți de proprie- 
tari. « Volohove» din actul din 1470, ce trăesc liberi după 
«volovscăim zakon» nu pot fi proprietari, căci nu situațiunii 
unor proprietari putea fi comparată situațiunea unui rob liberat, 
ce nu era proprietar. In actul din 1481 prin însăși enumerația 
lor deosebită, vlahii sunt distincți de boeri şi de cneji. Din 
analiza textului reese diferența în actul din 1533, între acei 
vlahi, ce vor tocmai să devină proprietari și celelalte părți, 
proprietare. In actul din 1535 se vede deosebirea de clase după 
calificarea dobitocului, boeresc sau vlah, vlahul fiind diferit 
astfel de boer — de proprietar. Iar în sfârșit în actul din 1596 
nu poate fi vorba, după situația frazei, aci de proprietari, ci 
de populația curentă a țării, de majoritatea locuitorilor săi. 


* ui * 

Această rânduire a vlahilor în categoria neproprietarilor, la 
care ne aduce deosebirea, reeșind în texte, de apelative și de 
situațiuni, cu categoria proprietarilor, ne este confirmată în 
primul rând de știrile, raportându-se la elemente sociale și 
la cel puțin o altă clasă socială de aceeaşi categorie — ase- 


11) Despre înțelesul lui boer în Muntenia, vezi C. Giurescu, Despre Boser:. In 
Moldova, I. C. Filitti, op. cit., pg. 64—75. Cursul meu (litografiat, ed. II), p. 556. 

13) 4 Panii voloscaia » din « voloscaia zemlea » în tratatul dintre Alexandru 
cel Bun și Vladislav Iagello din 1404 (M. Costăchescu, op. cit., II, p. 626). 
« Boliarii vlașki » din « vlașki zemlea » în act din 1508 (I. Bogdan, Relaţiile cu 
Braşovul, I, p. 306). 

menea neproprietară —și în al doilea rând de cele. ce apar 
din cercetarea originei lor, a vlahilor; știri, care se pot conexa, 
precum am spus-o, cu cele, ce le-am analizat mai sus. 

Se impune astfel mai întâi examinarea, în trăsăturile lor 
esenţiale, a părerilor principale, despre aceste elemente so- 
ciale, similare, ca situațiune generală, cu vlahii, și astfel ne- 
proprietare. 

Spre rezumarea și lămurirea acelor păreri, le vom reduce 
la două teorii-tip: una, referitoare numai Munteniei, care cu- 
prinde într'o singură clasă socială pe toți locuitorii rurali, ce 
n’au avut drepturi de proprietate, văzând în ei, indiferent 
de vechimea situațiunii lor, oameni dependenți de moșia 
proprietarului, ce o munceau și pe care ședeau — cealaltă 
privitoare la ambele voevodate, care deosebeşte două mari 
clase în categoria neproprietarilor, aceea a oamenilor depen- 
denți fie de persoana, fie de moșia stăpânului acesteia, şi 
aceea a oamenilor, ce nu suferă de această dependență. Pro- 
tagonistul primei teorii, care situa aşa dar pe toți nepro- 
prietarii într'un singur statut, similar cu al colonilor romani 
«adscripti glebae », astfel și pe vlahi, a fost defunctul p rofesor 
C. Giurescu, în studiile sale asupra rumâniei din Muntenia 13); 
autorul părerii din urmă este d-l I. C. Filitti, în cercetările 
sale asupra elementelor neproprietare din ambele principate 14). 
Spre a nu cita, decât nume ilustre, Bălcescu, Xenopol, 
Bogdan și Iorga au păreri apropiate de teoria lui Giurescu. 
Părerile lui Rosetti se apropiu mai mult de teoria d-lui I. C. 
Filitti, vom vedea însă întru cât părerea noastră relativă la 
vlahi, diferă de a D-sale. 

Intr'adevăr, teoria lui Giurescu, dacă a avut marele merit 
de a fi stabilit în mod definitiv, existența în Muntenia, dela cele 
mai vechi ştiri, a unei clase sociale, ai cărei membri n'aveau 
drepturi de proprietate, cari așa dar «dela descălecătoare », cum 
spun textele, se deosebeau, ca inferiori socialmente de pro- 


13) C. Giurescu, Vechimea Rumâniei în Țara Românească și Legătura lui 
Mihai Viteazul. Despre Rumâni. An. Ac. Rom., t. XXXVII și XXXVIII, 1915. 

14) I. C. Filitti, Oameni dependenți și cultivatori liberi în Principatele 
Romåre în sec. XV—XVII. Proprietarii Solului în trecutul Principatelor. An. 
Ac. Rom., s. III, t. XIII—XIV, 1933 şi 1934. Proprietatea Solului, op. cit. 

prietari — sfărămându-se astfel legenda unei egalități primor- 
diale în situaţiuni sociale ale Românilor, din statele voevodale, 
presupuşi «ab initio», în ele, cu toţii proprietari şi liberi — 
totuși această teorie, înglobând pe neproprietari, într'o singură 
clasă cu identic statut juridic, n'a ținut îndestul seamă de di- 
ferenţierile multiple, produse în sânul unei societăți feudale, 
de însăși necesitățile evoluţiunii ei. Și nu cunoaștem, despre 
partea noastră, societăți feudale, în cari categoria de nepro- 
prietari să fi fost supusă unui unic statut juridic. 

Din studiul actelor, d-l I. C. Filitti a adeverit odată mai 
mult existența în sânul unor societăți — cea munteană şi cea 
moldoveană — feudale, după părerea noastră 15), a unor diferen- 
tieri în categoria neproprietarilor. D-sa a stabilit fiinţa în prin- 
cipate, încă din secolul al XV-lea, a două clase de neproprie- 
tari, a oamenilor dependenţi și a cultivatorilor liberi, după de- 
numirile D-sale; prima clasă a oamenilor dependenți împărțin- 
du-se, în Muntenia, ea însăşi în două; în clasa oamenilor de 
dependență personală, legați de persoana unui proprietar și în 
aceea a celor de dependență reală, legați de moșia altuia. In 
Moldova n'a existat această clasă de oameni legaţi de glie, ci 
numai aceea a oamenilor dependenţi de un stăpân al lo- 
cului. 

Această clasă a oamenilor dependenți corespunde în liniile 
ei generale cu clasa servilor feudalităților apusene, a iobagilor 
târzii din Ungaria, a otrotzilor din Serbia — într'un cuvânt a 
colonilor feudali, identici în multe cazuri cu colonii romani, 
cu «parekoi », «epanografoi » şi deseori cu «georgoi » bizan- 
tini 1 bi), 

Ei se chemau, din secolulal XIV-lea, în Muntenia «vecini» 
şi «poslușnici », iar familiile lor erau denumite «cuşti », «hije», 
« celeadă », în epoca diplomaticei slave 16). Când ea este înlo- 
cuită, de la finitul secolului al XVI-lea, prin cea românească, 
4 vecini » se traduce prin «rumâni » și e termenul curent spre 


15) Vezi nota 28. 

15 bis) I, C, Filitti, Prop. Sol., p. 128 et sq. Cursul meu, ed. II, p. 374. Vezi 
al meu Nomos Georgikos, Sirey, Paris, 1929, p. go et sq. 

16) Curs. meu, p. 645 et sq. 

a desemna pe coloni; «poslușnic » adică servitor, devine rar, 
ceilalți termeni dispar 17). 

In Moldova dânșii, în aceeaşi epocă de limbă slavă oficială, 
port numele de «liude », adică pe românește de oameni (sec. 
al XV-lea), de «susedi», adică de vecini (sec. al XVII-lea), de 
« mișei » (sec. al XVII-lea), de « poslușnici » (sec. al XV-lea). 
In secolulal XVII-lea, când începe epoca diplomaticei române, 
termenul curent al colonilor e cel de «vecini» — arareori cel de 
« podani » (sec. al XVIII-lea) 18). 

Așa numiții cultivatori liberi au existat în ambele princi- 
pate, precum ne arată ştiri încă din secolul al XV-lea. Ei sunt 
arătați în Muntenia, în diplomatica slavă, ca « săraci », ca si- 
romahi1?) (sec. al XV-lea), ca «vlahi» (sec. al XV-lea), ca 
« horane» (sec. al XV-lea) 2). ca «săteni»20*:) (sec. XV-lea) 
In Moldova ca «săraci » (sec.al XV-lea), ca «volohove», ca 
« zemleni » (sec. al XV-lea), câteodată ca «mişei» (sec. al 
XVII-lea) 21). 

Pe de altă parte existența unei clase de neproprietari, 
distinctă de clasa colonilor, reese numai din interpretarea 


17) I. C. Filitti, Prop. Sol., p. 129. Curs. meu, p. 645. 

18) I., C. Filitti, Prop. Sol. pg. 131—134. Curs. meu, p. 647 et sq. Pentru 
podan, I. Neculce, Domnia lui Dumitraşcu Vodă Cantemir, Cap. XIX, în Leto- 
pisețele Țării Moldovei, ed. M. Kogălniceanu, v. II, 1846. 

18) C. C. Giurescu, Despre Sirac și Siromah, 1927. Despre rânduirea lor 
ca cultivatori liberi, vezi Filitti, Oameni dependenți și cultivatori liberi, 
op. cit. 

20) I. C. Filitti, idem. 

20 bis) A]. Stefulescu, Docum nte Slavo- Române relative la Gorj, Tg.-Jiu, 
1908, p. 46: Act din g Martie 1502 al lui Radu-Vodă (cel Mare): «...şi 
iar să le fie vinăriciul D-Mele de la toți sătenii (ot văseh selanih) verice 
este proprietatea D-Mele ».— Act din 17 Oct. 1568 al lui Alexandru Vodă 
Mircea, p. 170. Vezi și nota 45 bis. — Sătenii menționați în actul de mai 
sus din 1502 nu pot fi vecini, ci aparțin, de sigur, unei alte clase sociale, 
de cât aceştia. Reese acest lucru din însăși deosebirea de categorii sociale 
asupra cărora se percepe vinăriciul domnesc. Căci se precizează, când vi- 
năriciul se percepe asupra vecinilor. Vezi actul din aceiași epocă (1487— 
1488) al lui Vlad-Vodă (Călugărul) «.. .Și vinăriciul cât este domnesc să-l 
ia călugării, de la vecini, pe cari îi au în uliță...». (P. P. Panaitescu, op. 
cit., p. 363). Vezi asemenea actul din 1493, nota 22. 

21) I. C. Filitti, idem. 

altor acte, căci membrii ei nu poartă aci numiri spe- 
ciale 22). 


* 
#* * 


Aceste fiind spuse se cuvine acum să examinăm evo- 
luţia acestor clase sociale,spre a o îmbina cu ştirile mai sus 
examinate despre vlahi şi a preciza astfel locul lor în sânul 
acestor clase. 

In epoca, ce constitue un ciclu și politic şi social, mergând 
dela întemeierea principatelor până la advenirea Fanarioților, 
și care singură ne interesează pentru chestia, ce o expunem, 
evoluția claselor sociale de neproprietari în ambele principate 
a fost determinată de un factor hotăritor, anume predomi- 
nanța boerimii mari. 

Enumerzm numai cauzele ei: neexistența unor alte institu- 
țiuni sociale puternice, care s'o îngrădească, ca în prelungul 
veacurilor o monarhie ereditară, ca o burghezie urbană sau o altă 
clasă de proprietari rurali — precum şi o cauză economică: 


22) Astfel hrisov dela Mircea cel Bătrân (fără dată) cu dispozițiunea, că 
« oricarele va pofti și va iubi din oamenii, carii lăcuescu prin satele boerești mari 
şi mici, ca să meargă în satul mănăstiri (Cozia) să fie slobod de toate dăjdiile 
și să nu îndrăsnească nimenea a-l opri și a-l sminti până la un păr...» (P.P. 
Panaitescu, op. cit., p. 113). De sigur acei oameni nu pot fi dependenți de pro- 
prietari. Act din 1493 dela Vlad Vodă-Călugărul, care dărueşte unor boeri 
vinăriciul dintr'un sat « însă dela vecinii lor să ia, iar în cel de țară să nu se 
amestece » (C. Giurescu, Vechimea Rumâniei, p. 15). Vezi asemenea actele din 
1487—88 şi 1502 — pentru vinăriciu — la nota 20 bis. Act dela Petru Vodă 
cel Tânăr (1559—1568), prin care învinueşte pe un perceptor, că a pus la 
siromasi pe niște «liude » (oameni) dintr'un sat, deși erau cu «bucate» și 
trebuiau să intre la cislă. (I. C. Filitti, Prop. Sol., p. 161). E vorba deci de altă 
clasă socială, decât de vecini. Acte din 1638 și 1642 citate de Filitti, op. cît., 
pg. 161—62 din care reese, că un orășan din Argeș și niște dârvari, ai căror 
părinți « mau avut bântuială de rumânie», au devenit rumâni numai de pe 
urma Legăturei lui Mihai Viteazul. In Moldova, act din 1466 al lui Ștefan 
cel Mare, în care vorbește de oamenii lui din Negoieşti — nu de «susedi » 
(Bogdan, op. cit., I, p. 95). Act din 1612 al lui Ștefan Vodă Tomşa, prin care 
scutește de dări « pe câți îi va strânge (Danciul Diacul) la satele lui, de prin 
alte țări... sau măcar din vecinii lui » (cari fugiseră). (Filitti, op. cit., p. 164). 
Deosebire deci între acești vecini și ceilalți fugari. 

fiscalitatea excesivă, ce supunea fără de vreun leac, pe cei 
mai puțin avuți în mâna celor cu avere 22). 

Rezultatul îl cunoaştem: e Moldova la finitul secolului al 
XVII-lea, în care o bună parte din pământul țării e în mâna 
numai a câtorva familii, e țara descrisă de Cantemir în Des- 
criptio Moldaviae ; de asemenea în Muntenia în această epocă, 
care se încheie cu reforma lui Mavrocordat, e crearea unui 
sistem latifundiar, însă mult mai puţin întins ca în Moldova, 
dar care tot așa pune politicește țara în mâna câtorva 
familii. 

Predominanța acestei mari boerimi s'a putut face numai 
printr'o creştere progresivă şi nestânjenită a averii sale terito- 
riale, prin achiziționare de moşii cât de multe. Dar această 
creştere a averii sale nu se putea îndeplini, decât în dauna mi- 
cilor proprietari fără bani şi fără putere, ale căror moşii marii 
boeri le cumpărau, profitând de restriștea lor — precum pu- 
terea socială a marei boerimi, tindea, printr'un proces logic, 
să restrângă atât drepturile acelor neproprietari indepen- 
denți de ei de pe moșiile lor, ce ocupau, subt diverse titluri, 
întinderi din ele, cât și cele ale muncitorilor coloni ai pă- 
mântului lor. 

Cu drept cuvânt până la Reforma lui Constantin Mavro- 
cordat, deci într'un ciclu, care cuprinde epoca dinainte de Le- 
gătura lui Mihai Viteazul, precum și epoca după această Le- 
gătură, putem împărți pe neproprietari, în două clase distincte, 
după rapoartele, ce le aveau cu moșiile proprietarilor: acei, 
cari aveau un drept de posesie, de sigur ereditar, asupra 
unor întinderi respective de pe moșiile acele, și aceia, ce fiind 
în dependență personală a stăpânilor de moşii, nu puteau 
avea un asemenea drept, deoarece stăteau la dispoziția stă- 
pânilor, cari, dacă le dădeau uneori loturi de cultivat pe 
moșiile lor, în schimb de redevență în natură, puteau ase- 
menea, după conveniență, să-i mute de pe o moșie pe alta, 
să-i considere ca o zestre a moşiei, ca «rustici» colonatului 


23) Acest fenomen al predominanței marei boerimi în voevodate e prea 
cunoscut şi e descris de toți istoriografii noștri. Vezi, spre rezumare, I. C. 
Filitti, Prop. Sol., pg. 112, 119 et sq. Cursul meu, pg. 589—90. 

roman, sau ca pe o mână de lucru, ce o întrebuințau cum, 
cât, şi unde credeau de cuviință 2%). 

In clasa de neproprietari, acei cu drepturi de posesie 
ereditară în moșiile proprietarilor, intrau — şi vom vedea de 
ce — vlahii din ambele principate, astfel în Moldova «volohove». 
In Muntenia asemenea, în această clasă, dar cu un drept de 
posesie, deosebit de acel al vlahilor, intrau colonii proveniți 
din micii proprietari, cneji, judeci și megiași, cari înainte ca şi 
după Legătura lui Mihai Viteazul își vânduseră ocinele lor și 
odată cu ele se închinaseră ei însăși cumpărătorilor, ca vecini 
(pe slavonește), sau ca rumâni (pe românește) 25). Ei atunci 
erau legați de pământul, ce-l vânduseră, odinioară al lor, acum 
al altuia; dânşii se asemănau într'astfel cu colonii romani 
«adscripti glebae». Urmau soarta lui în mutațiunile lui «inter 
vivos» sau «mortis causa», în mâinele succesivilor proprietari ; 
se puteau răscumpăra, adică puteau să-și răscumpere ocinele 
originare dela proprietar, « cnejindu-se » sau « judecindu-se », 
astfel va să zică, redevenind cneji şi judeci, adică din nou mici 
proprietari și liberi pe deplin. 

Drepturile de posesiune ale vlahilor din Muntenia şi din 
Moldova, nefiind de natură colonară, au altă origină și sunt 
de altă natură juridică. Mai întâi afirmăm drepturile lor de 
posesiune pe baza libertăţii, ce le este atribuită de «zakon 
vlaski », de «jus valahicum » ale textelor latine medievale, astfel 
de legea vlahă, adică de legea românească. Era legea Vlahilor, 
adică, în general a Românilor medievali — iar nu aceea numai 
a colonilor, cum credea Giurescu 26), care le dădea lor libertatea. 
Lor, adică clasei sociale, ce o alcătuiau. « Slobod, după legea 
voloscâim » spun textele aferente. 

Căci această libertate, fireşte, nu se putea înțelege pentru 
coloni, adică pentru acei, cari se aflau în dependența perso- 
nală a stăpânilor de moșii, sau pentru acei, în Muntenia numai, 
ce se închinaseră stăpânului, odată cu vânzarea pământului, 


24) I. C. Filitti, Prop. Sol., pg. 133—134. C. Giurescu, Despre Rumâni, 
p. 23. Rosetti, op. cit., p. 273. Curs. meu, p. 644 et sq.; în deosebi p. 651. 

25) Filitti, Prop. Sol., p. 146 et sq. « Fenomen exclusiv muntean ». Curs. 
meu p. 665 et sq. 

26) C. Giurescu, Despre Rumâni, p. 50 et sq. 

de care erau acum legați. Ea nu se putea astfel înțelege, câtă 
vreme este vorba de vlahi, în documentele interne, decât pentru 
acei, cari nu se aflau în asemenea dependențe față de proprietar, 
şi cari atunci își posedau ereditar în hotarele moșiei acestuia, 
întinderile lor respective, delnițe, jirăbii și nive 27), pe baza de 
de străveche ocupațiune sau de concesiune, conform tocmai 
«juri valahico », lui «zakon vlașki» — ce regulamenta, pe 
temeiuri străvechi, după cum vom vedea, drepturile acestor 
posesori și îndatoririle lor către proprietar, către stăpânul 
locului, către veșnicul stăpân, după expresia textelor mol- 
dovenești. 

Intr'adevăr în sistemul feudal libertatea — și întru cât ne 
privește, numita libertate, ce o proclamă legea vlahă — este, 
precum am afirmat-o, în funcțiune de posesiune a solului. O 
postulează. Cu cât această posesiune este mai deplină, cu atât 
libertatea este mai mare. Astfel cu stăpânii pe moşii mari și 


27) Despre delniță și jirabie, vezi Filitti, Prop. Sol., p. 158 et sq. R. Rosetti, 
op. cit., p. 85 et sq. Cronica Vâscanilor. An. Ac. Rom., s. II, t. XXIX, p. 5 
et sq. Noțiunea lor nu este precizată. Delniță, după Filitti este « partea unui 
« proprietar într'un hotar indiviz » în Muntenia, iar jirabia, după Rosetti, are 
acelaşi înțeles în Moldova, ca delnița în Muntenia, pe când după Filitti, ea 
este o parte a bunului, rezultând din prima împărțire succesorală. Ar trebui 
mai de grabă să credem, că delnița și jirabia corespunde fiecare cu « mansio » 
sau « mansus » din diplomatica latină a statelor feudale apusene; în cea ungară 
sunt pomenite asemenea « mansiones » cultivate de Valahi. E o întindere de 
pământ de o suprafață, ce nu o putem aprecia, dar care apare, ca o străveche 
unitate economică în sânul unei proprietăți şi posibil calculată pentru sub- 
zistența unei familii, cu un înțeles apropiat cu cela de neam, cuprinzând fii 
şi nepoții de fii, conform unei concepţii, datând foarte probabil din epoca 
gentilică (Curs. meu. p. 575). Ea poate fi apropiată de 4 sors » sau 4 pars» sau 
încă de «huba» germanică. (A. Meitzen, Agrarmwesen und Siedelungen der 
West und Ost- Germanen, der Kelten, der Romanen, der Finnen und Slaven, 
1895, I, 74). Hașdeu (Arhiv. Istorică, III) socoteşte în Serbia ţarului Ștefan 
Dușan jirabia (dela sârb. jdreavnie), ca o proprietate uzufructuară în opoziţie 
cu baştina, proprietate ereditară, similară cu «beneficium» apusan (pg. 165 
— şi enumeră trei categorii de jirăbii: vlastelko (nobilă), popovsko (preo- 
țească) și neropşino (ţărănească). E o « terra tributaria » pentru care se datorește 
o redevență (p. 173). 

Lexicul lui Haşdeu e defectuos, căci nu există proprietate uzufructuară, 
ci posesie uzufructuară, pentru care se poate plăti o redevență recognitivă 
a proprietăţii unui terț, asupra bunului uzufructuar. (Nu voim să intrăm în 

mici, cari în sistemul nostru feudal 2) sunt nobili și pe deplin 
liberi. Iar dacă legea vlahă ne vorbește de libertatea vlahilor, 
este că aceștia aveau drepturi de posesiune, ce o comportau, 
care astfel îi apropiau juridicește de stăpânii de moșii și îi deo- 


discuţiile legiștilor medievali de școală romană, cari vedeau în feud un uzu- 
fruct sau altă servitute). Ca constituite de drepturi de posesie — ereditară 
după tendința sisternului feudal — pot fi într'adevăr considerate jirabia, 
precum delnița și niva. Și atunci această jirabie, delniță, nivă apare, așa dar, 
ca denumirea originară a întinderii, în țarina și în vatra satului, aparținând 
respectiv primelor familii, ce au compus comunitatea de sat, cu drepturile 
ei respective în proprietatea colectivă a ei — pădure, câmp, seliște, ape, etc., 
etc. — ca şi mansio sau mansus, din diplomatica latină. « Și iar să fie jupă- 
nesei Ancăi o delniță cu 12 locuri și cu seliște de casă în satul Bilugeștii 
din câmp și din pădure şi din apă și de pe toate hotarele, pentrucă a cum- 
părat Frăţilă Stolnicul această delniță de moşie mai sus scrisă. (Act din 8 Ia- 
nuarie 1644 al lui Matei-Vodă Basarab. Al. Ștefulescu, op. cit., p. 511. — A. 
Meitzen, op. cit., I, p. 155. Mansul decumat din epoca imperiului roman 
era de 75 hectare = 300 jugera. Mansul regal carolingian de circa 48 hect.; 
dar întinderea lui e infinit de variabilă după condițiunile geografice, topogra- 
fice, de fertilitate a solului, etc. p. 534 et sq.). E logic să admitem, ca 
delnițele, ce apar, cu prilejul vânzărilor, pe alte nume, decât acele, ale 
vânzătorilor, să fie ale unor posesori vlahi sau încă săraci sau siromabhi, ca 
acei din actele citate din 1418 și 1481, în lipsă de calificare de vecini. (Astfel 
în act muntean din 5 Mai 1584: 4... și iar au cumpărat (titularii actului) o 
delniță și a fost aceea delniță a lui Mihuţă». Act muntean 16 Octomvrie 
1642: «... în zilele... răposatului Alexandru-Voevod (1568—1577) Vâl- 
san... a vândut două delnițe din Curtișoara Bengăi... delnița 'Țintei şi 
delnița lui Stanislas... ». Al Ştefulescu, op. cit., pp. 240 şi 496). Vezi si- 
tuațiune similară la posesorii de « tenure », la Gallii din Anglia, după cuce- 
rirea normandă (Paul Vinogradoff. Principes Flistorigues du Droit, Paris, 1924, 
pp. 337 et sq.). 

Nivă sau nivie din actul din 1418 (vezi nota 52) pare să exprime o ase- 
menea noțiune. Pe alocuri însă, ca și « pământul » apare ca o subîmpărțire a 
delniţei şi a jirabiei (Filitti, op. cit., p. 159. Rosetti, op. cit., vezi doc. sec. 
XVII și XVIII, p. 98 et sq), desemnând în special ogoarele și locurile de 
arătură (vezi Al. Ștefulescu, op. cit., pp. 80, 183 etc.). 

28) Despre concepția sistemului feudal, în sens strict, ca rezultat al evo- 
luţiei societăților apusene și înțeles, numai, ca o coordonare a rapoartelor 
sociale, provenită din anarhizarea imperiului carolingian, vezi Filitti, Prop. 
Sol., p. 109. Vezi în alt sens părerea mea în Crejii (Chinezii) Români, p.75: 
« Sistemul feudal trebue luat într'un înțeles mai larg; acela tocmai de orga- 
€ nizare și de guvernare ale societăților etatice, ajunse într'un anumit stadiu 
«al lor de evoluţie, pe temeiul concesiunii de întinderi de pământ. In acest 

sebiau de coloni — « vecini » sau « susedi ». Precum clasa so- 
cială alcătuită de dânşii, vlahii, de sigur trebue să fi constituit, 
în epoca, când se vorbește de dânșii și se afirmă libertatea 
lor, cătimea cea mai numeroasă a populațiunii voevodatelor, 
deoarece membrii ei purtau numele însuși de Români, numele 
curent al celor, ce le locuiau. Astfel « Bodea Rumârul », se deo- 
sebeşte, întrun act (slav) al lui Ștefan cel Mare din 1489, de 
«Bodea Sărbul» 29). Astfel întrun asemenea act din 26 Feb. 
1620 Gaspar Graţiani acordă un privilegiu de slobozenie, să 
poată titulara lui «să-și aducă ori câți oameni din alte țări 
«sau Rus sau Leah sau Vlah » 2% >). 


* 
%* %* 


Alt argument stabileşte și dânsul drepturile de posesi- 
une ale vlahilor, dedus de însăși denumirea lor şi care 


«scop cuprinde dânsul diverse categorii de concesionari ai solului, cu res- 
« pectivele lor statute juridice — deoarece pentru organizarea și guvernarea so- 
« cietăților etatice într'această anumită epocă feudală a evoluțiunii lor, acele cate- 
« gorii le sunt tot atât de necesare, precum unui stat capitalist, îi sunt nece- 
«sare pentru administrarea şi guvernarea lui, diversele categorii de funcțio- 
« nari civili și militari. Nu trebue să uităm, că concesiunea de pământ înlocuia 
« onorariile şi salariile, făcând în realitate, din fiecare posesor nobil de pământ, 
« adică din acel proprietar, care avea în principiu, subt rezerva unor anumite 
« condițiuni, libera dispoziție a pământului posedat și odată cu dânsa liber- 
« tatea — făcându-l astfel în primul rând un ostaș al suveranului său — un 
« funcționar militar al statului, după concepția actuală — iar în al doilea rând, 
«un administrator al pământului concedat de suveran — deci și un funcționar 
« civil acolo, unde şi atunci, când suveranul nu administra direct prin dregă- 
«torii lui. Aceasta în privința concesiunilor nobile, cari aveau astfel un ca- 
«racter militar și administrativ; iar în ceea ce priveşte concesiunile neno- 
« bile, roturiere sau colonare ale tenancierilor liberi sau servili, ele prezentau 
«un caracter specific economic, necesar întreținerii, prin cultivarea solului, 
«a acestei armături a statului feudal de ostași — funcționari, cu statutul lor 
« juridic nobil, fundat pe proprietatea pământului, astfel cum era dânsa atunci 
« constituită ». 

29) I. Bogdan, Doc. lui Ștefan cel Mare, 1913, |, p. 372. 4 ...Lar hotarul 
seliștii... merge... până la selistea lui Bodea Sârbul, de acolo tot pe malul 
Prutului în sus, până la seliştea lui Bodea Rumârul. ..». 

29 bis) qili ros ili leah ili vlah...». Ghibănescu, Surete și Izvoade, ÎI, p. 
320. Act dat « Măricăi, cneaghina răposatului Chiriţă biv postelnic şi uredni- 
cului și vatamanilor lui din satul Mobileni, în ţinutul Iașilor. . .». 

atinge atunci chestiunea originei clasei sociale, ce dânșii o 
compun. 

De sigur, Vlahi și Volohovi, adică Români, se numeau 
şi locuitorii băștinași ai Munteniei şi ai Moldovei, ai Ar- 
dealului și ai Maramureșului, în epoca formaţiunii respective 
a principatelor. De descendenţii lor e vorba în actele mun- 
tene și moldovene din secolele al XV-lea și al XVI-lea, 
căci după persistența denumirii lor în state românești nu 
poate fi vorba de altcineva. lar dacăaceşti descendenți sunt 
titularii, precum e spus mai sus, ai unor drepturi de posesi- 
une asupra pământului proprietăților constituite altora prin 
hărăzirea domnească, e că temeiul acestor drepturi de po- 
sesiune ale lor este de căutat şi de găsit în drepturile an- 
cestrale ale strămoșilor lor asupra pământului acesta. Numai 
ereditatea acestor drepturi ale Vlahilor contimporani cu fun- 
datorii principatelor, cu Dragoș şi cu Bogdan în Moldova, 
cu voevozii munteni sau ardeleni din secolul al XIII-lea, 
— căci chestiunea «descălecării » ardelene în Muntenia este 
departe de a fi elucidată — numai ereditatea acestor drepturi 
străvechi poate explica ființa drepturilor de posesiune ale 
vlahilor şi volohovelor din secolele alXV-lea şi al XVI-lea. 

Descendenții au putut avea drepturi de posesiune, 
după formaţia statelor și în cuprinsul lor, pentrucă strămoșii 
au avut drepturi de proprietate, înainte de această formaţie 
etatică sau încă în momentul ei °). Și lămurim în ce mod. 

Pentru această lămurire trebue să avem, mai întâi, în 
vedere profunda transformare, care a avut loc în sânul so- 
cietăților românești cis-carpatine, deoarece, prin fundarea 
statelor — a voevodatelor Munteniei și Moldovei — ele tre- 
ceau din forma gentilică, în care ființaseră până atunci, în 
forma etatică, în care urmau să trăiască. Și odată cu această 
transformare și cu prilejul ei s'au schimbat concepțiile asu- 


20) Despre existența proprietății în forma comunităţii de sat, dar de un 
tip deosebit de comunitățile de sat ale zadrugei sud-slave sau ale mirului 
rusesc, la societățile românești înainte de fundarea principatelor, vezi Sebas- 
tian Radovici, Moșnenii şi Răzești, Bucureşti, 1909, pg. 13 et sq. Lucrarea 
mea, Cnejii (Chinezii) Români, p. 53 et sq. Curs. meu, p. 518 et sq. 

pra rapoartelor oamenilor cu pământul și modurile de pose- 
siune ale lui. Au intervenit alţi factori, precum vom vedea. 

Până atunci societatea, mai bine zis, societățile gentilice 
ale Vlahilor au comportat, ca toate societățile gentilice ale 
popoarelor arice, în stadiul agricol imediat premergător orga- 
nizațiilor etatice, de sigur drepturi de proprietate ale capilor 
de familie, ce ființau în forma proprietății familiale, compu- 
nând împreună o comunitate de sat, subt un cneaz sau un 
judec. In această formă a proprietăţii familiale capul de 
familie vlah, membru în comunitatea de sat, ce o alcătuia 
gensa — « gintul » său, după un străvechiu cuvânt românesc 
dispărut 21) — era stăpân pe pământul lui, precum în epoce 
similare de evoluţie socială, au fost proprietari ai solului 
capii de familie ai genselor romane și elenice, germane și 
slave, celte și hinduse. 

Această afirmaţie a noastră nu o întemeiem pe vreun 
act, pe vreo ştire scrisă, căci n'avem nicio scriptură rămasă din 
timpurile ante-etatice ale principatelor, fie documente, fie, 
ca pentru Celți şi Germani, culegeri de legi 31%). Dar nu e 
mai puțin adevărat, că ar fi absurd, în lipsa aceasta de scrip- 
turi, să negăm ființa unui stadiu gentilic al societăților româ- 
neşti. Și să ne fie permis cu acest prilej a intercala aci o 
observație de metodologie. 

Sustinem, că întru cât privește fenomenele sociale, ce 
fac parte din disciplina Istoriei, deci astfel, cele, ce intru 


3:) Vezi în Psaltirea Scheiană ed. I. A. Candrea, 1916, II, într'altele p. 
92.9. « Pureţi inrema voastră in sila lui și împărțiți casa lui, ca să spureți in 
gintu altu», p. 144.15. «Se graiiu spuşu aşa: cest gintu fiilor tăi, cum me 
svătuiiu », etc., etc. Vezi Tiktin, Dictionar etimologic, în ce înțeles de descen- 
denţă trebue luat gintu în locuțiunea de «gintu şi gintu », deseori întrebu- 
ințat în Ps. Sch. — adică de slav, «ot roda vu rod». In Codex Sturzanus, 
p. 449. ap. Tiktin, «Plângeţi după mine fraților şi soții mei şi gintul și cu- 
noscuţii mei ». Intre soți și cunoscuți gintul nu poate avea decât înțeles de 
alcătuire restrânsă. Pe aiurea are însă și înțeles mai larg de popor în Ps. Sche- 
iană. Vezi p. 88: « Pomeniră numele tău în toate ginture ginture >. 

31 bis) Singurul act, care, la cunoştiința noastră, relatează ființa de cneji 
români, înainte — dar aproape — de fundarea primului voevodat românesc, 
e diploma regelui Bela IV din 1247; dar, precum se vede, nu emană din 
însuşi sorginte românesc, şi atunci gentilic. Vezi în privinţa ei, ai mei 


Cn. R., pg. 17 et sq. 


2x* 

în domeniul Istoriei Dreptului, se pot face afirmări în afară 
de cele, întemeiate pe texte scrise — când aceste afirmări ale 
cazurilor respective se bazează pe situaţiuni întotdeauna simi- 
lare aiurea. Și trebue ținut seamă, că similitudinea situațiunilor 
sociale este deseori impusă de identitatea fenomenului juridic. 
Iar din comparaţia fenomenelor sociale, din similitudinea 
evoluţiei lor, se pot reconstitui, în lipsă de ştiri scrise sau din 
interpretarea sociologică de sărace ştiri, stări de fapt şi așa 
dar stări de drept. 

Pe căile deducțiunii și ale analogiei se poate atunci ajunge 
la rezultate certe —pornind dela premisele confirmate, ce ni 
le dă repetarea şi conexarea unor fenomene sociale — precum 
fragmentul dintr'un schelet permite reconstituirea întregului 
schelet, din cunoașterea legilor structurii sale. Astfel niciun text 
nu ne arată ființa societăților gentilice româneşti; dar ele au 
existat, pentrucă peste tot aiurea, au existat, ca fenomen ge- 
neral, la toate rasele arice, aceste societăți și ele au premers 
statului; astfel, în toată diplomatica noastră, cneazul nu ne este 
cunoscut, decât ca un personaj etatic de către acte etatice și 
nimic nu e scris despre dânsul, ca de o căpetenie de gensă; dar 
această situațiune originară a lui reese din existența sa conco- 
mitentă cu aceea a + ginturilor » vlahe, ce necesitau o conducere, 
precum din adeverirea lui de cap, deseori de fundator de 
sat 31%); astfel, în absența de texte despre gensele vlahe car- 
patice, deşi nimic nu stă scris despre organizarea lor, totuși 
se poate afirma, că, precum aveau în fruntea lor o căpetenie, 
cneazul — sau, probabil, judecul — ele erau alcătuite de capi 
de familie, liberi și proprietari și din alte elemente inferioare 
şi dependente de aceştia — elementele colonare — pentrucă 
aceasta era organizarea societăților gentilice arice 3%). Şi se 


31 ter) Despre cnez, căpetenie de gensă, S. Radovici, op. cit., p. 18. Ai 
mei Cngjii Români, p. 61 et sq. Curs. meu, p. 438 et sq. Despre cneji sau 
juzi, fundatori de sate, vezi ai mei C. R., p. 26, nota 74 şi pp. 207—8, notele 
603 și 605, p. 227, nota 661. 

32) « Dar este evident, că toate popoarele, care s'au perindat şi pe la noi, 
aveau căpetenii, aveau oameni liberi şi aveau supuși» (Filitti, Prop. Sol, 
p. 73). Despre diversele clase sociale ale societăților gentilice, vezi operile 
lui Summer-Maine. Intr'altele Etudes sur l'Histoire de Droit, 1889, p. 221: 

pot cita şi alte exemple. « In circumstanțe asemănătoare, scrie 
Dareste, s'au născut instituțiunile, și în tot locul au trăit în 
condițiuni asemănătoare » 32»), 

Revenind acum la subiectul nostru — la origina dreptu- 
rilor de posesie ale vlahilor etatici — trebue să examinăm, 
în acest scop, transformările, cari le-a adus fundarea sta- 
tului — am spune mai precis necesitățile fundării statului — 
în regimul proprietății aşa cum exista atunci, înainte de 
dânsul. 

Un factor a dominat aceste transformări, anume concepția 
unui monarh, care întrupa statul şi căruia, conform ideilor 
feudale apusene, existente în anumită formă în Ungaria 33), îi 
era atribuit, ca un patrimoniu, ca o ocină a lui 24), întregul pă- 
mânt al statului, fundat — « descălecat» — de dânsul. In vir- 


« Sunt probe în abundență, că Europa occidentală în momentul feudalizării 
sale, era plină de clase aservite ». Despre colonatul la Germanii gentilici, 
vezi Brunner, Deutsche Rechtsgeschichte. Leipzig, 1887, I, p. 103. Asemenea 
Hans Planitz, Germanische Rechtsgeschichte, 1937, pp. 15 şi 75. La Celţii 
gentilici, Arbois de Jubainville, Recherches sur L'Origine de la Propriété Fon- 
cière en France, Paris, 1890, despre existența în Irlanda înainte de secolul 
X, după Senchus Mor şi alte vechi scripturi juridice, a unei vasalități, care 
se compunea din vasali liberi (soer-chele) și vasali lipsiți de libertate (doer- 
chele). Vezi asemenea Cesar De Bello Gallico (VI. 13.2—15.2), despre diverse 
clase sociale în sânul populațiunilor galice. 

32 bis) R, Dareste, Nouvelles Études d'Histoire du Droit, Paris, 1902, II, 
P- 356. 

33) Despre concepția patrimonialității atribuită suveranilor în Apusul 
feudal, vezi Curs. meu, p. 398 et sq. In deosebi Leon Duguit (L'État, le Droit 
Objectiv et la Loi Positive, Paris, 1901, p. 329 et sq.). « Printr'o lucrare înde- 
lungată, care are loc în toată Europa, care în deosebi în Franța este activă 
și interesantă, regii şi legiştii construesc puterea suverană a principelui; dar 
această putere politică va păstra caracterul feudalității, va rămâne proprie- 
tatea personală a principelui... Aceşti câțiva legişti ai vechii Franțe, cari 
au scris despre dreptul public, au pus neted în relief acest caracter patri- 
monial al puterii publice ». Despre concepția patrimonialității atribuită suve- 
ranului maghiar, vezi Akos von Timon, Ungarische Verfassungs- und Rechts- 
geschichte, Berlin, 1904, p. 186 et sq. Peter von Vàczy, Die erste Epoche des 
ungarischen Konigstums. Pècs-Funfkirchen, 1935, PP. 44—45. In general 
asupra bibliografiei acestei chestiuni, vezi ai mei Cn. R., p. 71 et sq. 

34) Despre concepția patrimonialității asupra întregei țări atribuită dom- 
nilor munteni şi moldoveni, vezi Curs. meu, p. 481 et sq.; studiul meu în 
Conv. Lit., 1934, Nr. 3. Formarea Proprietății în Principate. 

tutea acestui drept de proprietate asupra întregului pământ al 
țării, pe bază deci de dominiu eminent, domnul făcea con- 
cesiuni dintr'însul respectivilor titulari, subt formă de dona- 
țiuni din a sa poruncă sau milă. Ca în Ungaria, de unde 
voevozii întemeietori au luat concepția drepturilor lor asupra 
pământului țării 35), proprietatea nu avea alt titlu, decât 
numai donațiunea monarhului, care, dacă dăruia dominiul 
util donatarului, păstra asupra lui dominiul eminent, cu 
drepturile sale aferente de retract, în diversele lui cazuri 36). 
Titlul proprietăţii, în principiu ereditar, trebuia reînoit, 
conform concepţiei feudale, la o schimbare a părților —a dom- 
nului, ca și a titularului proprietății 37). 


Vezi între altele, pentru expresia, de ocină însăși acte ale lui Alexandru 
cel Bun, din 1400: «...am dat şi am miluit pe sluga noastră, credinciosul 
boier Dan Vameșul, din a noastră dreaptă ocină şi moşie,... un loc de 6 
sate într'un hotar»; din 1411 (actul de vasalitate către Vladislav regele Po- 
loniei): « ... Dacă Domnitorul nostru Craiul, nu ne va face nici o nedrep- 
tate, în țara noastră şi în ocina mea și în toate hotarele mele... » (Costă- 
chescu, op. cit., I, p. 32; II, p. 637). Se pot da şi alte exemple. Pentru o ex- 
presie similară în act din 1427 al aceluiași domn: + .. .și am dat în pământul 
nostru (acestui adăvărat sluga noastră Onicico), un sat la Cârligătura, unde 
este casa lui... » (Costăchescu, op. cit., I, p. 199). 

35) Curs. meu, p. 481 et sq. Ca şi suveranii unguri, domnii români se con- 
siderau ca singurii îndrituiţi de a da un titlu legal proprietății în actul de do- 
națiune al lor către titular — juridiceşte o concesiune ereditară a dominiului 
util — fie acest act, titlu de concesiune inițială, fie o confirmare a unei con- 
cesiuni. Ca şi regii unguri posedau, ca dominiu util tot pământul, ce nu 
fusese concedat, astfel braniştile, pustiurile (locurile nepopulate) şi satele 
care, nefiind încă ale cuiva, erau ale suveranului; precum și locurile și ocoa- 
lele (pertinențele) castrelor, ale orașelor şi ale târgurilor. Așa se explică de 
ce locurile târgurilor erau denumite « gospod », domneşti, în târzia noastră 
diplomatică. 

36) Astfel în Muntenia în cazurile de retract suveran, ce constituesc insti- 
tuțiunea preadalicei, de origine ungară, precum o indică numele ei. Vezi 
Curs. meu, p. 538. 

In principiu preadalica se exercita în beneficiul domnului în caz de lipsă 
de erezi direcţi masculini, bunurile rurale revenindu-i în acest caz, întor- 
cându-se astfel la origina lor. 

Instituțiunea preadalicei, descoperită de Nădejde, comentată de Filitti, 
este însă prea puțin cunoscută. 

31) Diplomatica ambelor principate e plină de confirmări și reconfirmări 
ale titlurilor de proprietate. Astfel spre pildă, în Muntenia, bunurile mănă- 

Dar dacă, cum am văzut mai sus, cunoaştem numele 
titularilor de proprietăți, se pune chestiunea; ce erau ei și 
care le era origina? 


* 
* * 


O întâmplare fericită a făcut să ne parvină o însemnată 
cătime de acte din epoca formațiunii și organizării statului 
moldovenesc; mai ales acte din epoca lui Alexandru-cel-Bun 
şi a urmașilor săi. N'am avut acelaș noroc cu actele mun- 
tene, pierdute pentru noi, ale epocei analoage de formaţie și 
organizare, întâmplată cu un secol înainte, în celălalt voe- 
vodat românesc. Dar ținând seama de această diferință de 


stirii Cozia, îi sunt donate şi confirmate prin actele următoare ale domnilor 
succesivi: actele lui Mircea cel Bătrân din 20 Mai 1388 (două acte), 4 Spt. 
1389, 1402—1408, 1408—1418 (trei acte, dintre care, unul cu Mihail Voevod, 
co-regent); actul lui Mihail Voevod din 22 Iunie 1418; actele lui Radu Voe- 
vod (Praznaglava) din 1 Iunie şi 19 Iunie 1421; actele lui Dan II Voevod din 
28 Feb. şi 12 Dec. 1424; actele din 15 lan. 1432 şi 25 Iunie 1436 ale lui Ale- 
xandru Aldea Voevod; actul lui Basarab Voevod din g Ian. 1443; actele 
lui Vladislav II Voevod din 5 lan. 1450 şi din 7 Aug. 1451, etc., etc. (în P. 
P. Panaitescu, Doc. Țării Româneşii, I). In Moldova, de exemplu, un act al 
lui Alexandru cel Bun, din 1424 dărueşte popei Iuga, fratelui său Nan şi 
descendenților săi, satul Buciumeni ; satul este confirmat popei Iuga de către 
Ștefan II Voevod prin actul său din 1434. In 1437 Ilie și Ștefan Voevozii 
întăresc boerului Mihai din Dorohoi cele 52 de sate, pe care le avea cu pri- 
vilegiu dela Alexandru cel Bun, părintele lor (Costăchescu, op. cit., I). 

Exemplele se pot multiplica în cursul diplomaticei ambelor principate. 
Pe de altă parte confirmările de mutațiuni între vii sau din cauză de moarte, 
făcute tot subt formă de donaţie în ambele principate, dovedesc necesitatea 
lor la schimbarea titularilor bunurilor. E de observat asemenea, că întărirea 
domnului moldovean sau muntean, a unui bun existent, ca proprietate în 
mâna titularului său, implică concesiunea lui inițială din partea unui domn 
precedent, şi astfel necesitatea acestei întăriri din partea domnilor, ce-i 
urmează. 

O altă dovadă a acestei necesități de reînoire a titlului de proprietate 
prin ființa unei părți nouă — necesitate logică, fiind dat concepția patri- 
monialității în beneficiul domnului, astfel al domnilor, ce se succed pe tron 
— e formula tipică din acte, prin care se prevede o reînoire sau o respectare 
a donaţiunii din act, deseori însoțită de blestem în contra celuia dintre domni 
« sau din neamul nostru sau din alt neam », cum grăiesc textele, care ar « strica 
dania». Evident, că dacă reînoirea actului — adică a titlului juridic — n'ar 
fi necesară, nu s'ar fi luat această măsură în contra unui eventual refuz al ei. 

timp, constatăm o asemănătoare stare a proprietății în Mun- 
tenia, cu aceea, care reese din actele moldovene. 

Se observă din studiul acestora creearea succesivă în Mol- 
dova de către domni, prin concesiunile lor, numai a unei pro- 
prietăți mari şi existența — concomitentă cu această creeare — 
a unei similare mari proprietăți, constituită asemenea anterior 
prin concesiuni domnești 38). Se poate astfel afirma, că primii 
domni moldoveni n'au creeat o proprietate mică, o proprietate 
analoagă cu aceea, care apare mai târziu odată cu durata sta- 


38) Din 6o de documente ale diplomaticei Moldovei, cele mai vechi pri- 
vitoare la donaţiuni inițiale sau la confirmări de proprietăți ale laicilor, sau 
încă la menţiuni de proprietăți laice din acte privitoare la mănăstiri, găsim 
mai întâi 55 de documente cu mențiuni de cel mult 2 proprietari pe un sin- 
gur bun, cele mai multe (51) arătând un singur proprietar pe un bun sau 
pe mai multe bunuri (sate şi locuri) — apoi 4 documente relatând mai mult 
de 2 proprietari pe un sat, dar menționând unul (Nr. 13 din 1400) calitatea 
de boer a unui proprietar şi celelalte trei, că părinţii sau părintele au stă- 
pânit câte un sat (Nr. 63 din 1427; nr. 66 din 1428 și nr. 78 din 1428), în 
fine un document (nr. 4 din 1393), relatând 5 frați donatari ai unui sat, dar 
în același timp, făcând menţiune de mai multe sate ale unui singur pro- 
prietar (Radomir). 

Din descriminarea mai preciză a celor mai sus arătate șI de documente 
relative la proprietăţi, din care unele menţionează un singur sat sau un sin- 
gur loc, adică o proprietate lipsită de locuitori, aparținând unui titular, dar 
cele mai multe enumeră mai multe sate și locuri, ca proprietăți unui singur 
titular, reese și mai puternică dovada unei mari proprietăți, ca normă ini- 
ţială a formării proprietății în Moldova. Enumerarea documentelor e ur- 
mnătoarea : 

Acte arătând un singur proprietar pe un singur bun sau pe mai multe 
bunuri: doc. nr. 1 din 1374; 3 din 1392; 6 din 1399; 7 din 1399; 8 din 1399; 
9 din 1400; 10 din 1400; 11 din 1400; 14 din 1400; 18 din 1406; 20 din 
1407; 22 din 1409; 27 din 1410; 30 din 1411; 31 din 1411; 33 din 1412; 34 
din 1412; 35 din 1413; 36 din 1414; 37 din 1414; 38 din 1414; 41 din 1415; 
43 din 1418; 44 din 1419; 45 din 1420; 49 din 1422; ṣo din 1423; ȘI din 
1423; 52 din 1423; 53 din 1424; 56 din 1425; 57 din 1425; 58 din 1426; 
59 din 1426; 6o din 1427; 64 din 1427; 65 din 1427; 67 din 1428; 68 din 
1428; 69 din 1428; 70 din 1428; 72 din 1428; 73 din 1428; 74 din 1428; 
75 din 1428; 76 din 1428; 77 din 1428; 79 din 1429; 8o din 1429; 82 din 
1429—32; 83 din 1429. 

La aceste 51 de acte se adaogă următoarele, care arăt doi titulari ai unui 
singur bun: nr. 12 din 1400; 42 din 1418; 55 din 1424; Gr din 1427. 

Printre documentele arătând 2 proprietăți pe un singur bun se află şi 
documentul nr. 53 din 1424. Insă deoarece titularii lui, popa Juga și fratele 

tului, ca în epoca lui Ștefan cel Mare 3%), se continuă de atunci 
înainte și al cărei titular e megiașul și răzeșul. Astfel proprie- 
tatea megiașilor şi răzeșilor, ce posedă cătimi respective din 
pământul unui sat. O asemenea proprietate țărănească nu există, 
în epoca descălecării și a organizării sociale a Moldovei, ci satul 
sau locul — adică o întinsă suprafață de pământ rural, fără 
menţiune de locuitori 40) — apare întru câtva ca unitate de mă- 
sură a donațiilor domnești. Un sat — adică tot pământul de 
culturi diverse ale acestui sat — comportă în general cel mult 
doi cneji sau alți doi proprietari. Iar când stă scris în acte, că 


său pan Nan, sunt arătați aiurea (acte nr. 73 din 1428 şi nr. 96 din 1431 între 
altele), ca proprietari de mai multe bunuri, actul în chestie din 1424 nu poate 
dovedi pe popa Juga şi pe pan Nan, ca ambii titulari numai ai unui singur bun. 

II. Acte relatând mai mult de 2 proprietari pe un singur bun. 

Nr. 4 din 1393; 13 din 1400; 63 din 1427; 66 din 1428; 78 din 1428. 

Vezi în această chestiune a normalității regimului proprietății mari în 
prima epocă a statului Moldovei, în lucrarea mea Despre Prerogativele Ma- 
rilor Boeri Moldoveni înainte de Ștefan cel Mare (în curs de apariţie, Prinos 
C. Stoicescu), analiza actului din 19 Septemvrie 1436 de omagiu al marilor 
boeri moldoveni către regele Poloniei, Vladislav II, ce dublează actul de 
omagiu, către acel rege, al domnului lor, Ilie I Vv, ca vasal față de suzeranul 
său — în deosebi notele 42 și 44. 

33) Vezi I. Bogdan, Doc. lui Ștefan cel Mare ; între altele un act din 1467, 
prin care confirmă lui Toma, Jurja și Fedca, fiii şi fiică lui Marmure, stă- 
pânirea peste satul de baştină, Mărmurenii pe Bărlăzeni, unde sunt casele 
lor (I, p. 118). Act din 1468 de confirmare lui Frâncu și celor 3 frați ai lui 
de stăpânire peste satul lor de baștină Frâncești pe Cârligătura (I, p. 127). 
Actul 1490 de confirmare celor 2 fete ale lui Mircea Ciucescul a satului Mir- 
ceşti, celor 3 fii lui Danciul Ciucescu, a satului Dâncești, celor 4 fii lui Pașco, 
a satului Pașcani, celor 3 copii ai Marei, unui alt sat (I, p. 131). Act din 1495 de 
confirmare celor 23 de descendenți ai lui Pântece, fraţi, veri, nepoți, a ocinei 
lor, 2 sate jumătate și o jumătate de moară (II, p. 248). Sunt şi alte exemple. 

40) Vezi între altele, pentru noțiunea locului, Costăchescu, I, op. cit. Act 
din 1400 cca. al lui Iuga Voevod (p. 26). Act de donaţie din 1400 al lui Ale- 
xandru cel Bun, cu mențiunea de «loc de 6 sate întrun hotar», spre deo- 
sebire de sate, care, în mod obişnuit, se pomenesc fără alte mențiuni (p. 31). 
Act identic din 1406 al aceluiaș domn, cu menţiunea « hotarul locului acelui 
pustiu să fie, cât va putea să stăpânească din destul pentru un sat» (p. 51). 
Act identic din 1412 al aceluiaș domn cu menţiune: «un loc pustiu, ca să-și 
facă lui un sat» (p. 97). Act identic din 1428 al aceluiaș domn cu mențiune: 
«un loc din pustiu... să-și așeze sat» (p. 209). Act identic din 1429 al ace- 
luiaş domn, cu mențiune: «iar hotarul acestor 3 locuri de pustie, cât vor 
putea să trăiască 3 sate îndestul » (p. 279). 

domnul dă unui boer un sat, unde «este» sau «sunt» cneji 
preexistenţi, aceasta nu poate însemna, decât că boerul are 
dreptul să-și aproprieze, prin defrișări și desțelinări din bra- 
nişte și din pustiu — ce, conform legii aparțin domnului — ve- 
cine de sat sau încă din întinderile necultivate ale acestui sat, 
pământul proprietății sale 41). De obiceiu satul sau satele sunt 
date de domn unui singur titular, fie, că aceste donaţiuni sunt 
formule de confirmări ale unei proprietăți anterior existente, 


4) E singura explicaţie, ce o pot da mențiunii, în acte de constituire sau 
încă de confirmare de proprietăți, despre existența, în momentul hărăzirii 
actului, de cneji sau de juzi în însăși satele sau ocinele donate sau confir- 
mate. Cnejii și juzii — ce nu trebuesc confundați, aceştia din urmă, cu jude- 
cătorii existenți în principate, ca dregători localnici (vezi proclamația lui 
Ștefan cel Mare din 1481 către toți boerii mari şi mici, toți judecii — sl. 
judeţem — toți judecătorii — sl. sândiam — și toți siromahi din tot ținutul 
Brăilei şi Râmnicului. Bogdan, op. cit., II, p. 362) — cnejii și juzii sunt după 
părerea noastră, foaste căpetenii gentilice, ce au devenit în urma fundării 
statului moldovenesc — cât şi muntenesc — prin donațiunea domnească, pro- 
prietari respectivi peste întinderile stăpânite, în epoca gentilică, de membrii 
liberi ai comunităților de sate, ce alcătuiseră (ginturile » conduse de ei; 
aceştia vor fi, precum vom vedea «vlahii» de pe proprietățile lor. (Vezi în 
sensul transformării cneziaturilor — a întinderilor de subt un cneaz — in 
« beneficium », S. Radovici, op. cit., p. 24). Formațiunea proprietății, a cărui 
titular devine cneazul, am explicat-o în lucrarea mea, Cnejii Români (|, 1938, 
pg. 98—105), când am lămurit transformarea chinezului ardelean în nobil 
rural al regatului maghiar. Concepţiile şi necesitățile sociale, ce au cauzat 
acel processus, sunt în principiu aceleași în Ardeal, ca în voevodatele româ- 
nești; sunt diferenţe, ce le voiu explica, când le voiu expune în timp și loc 
în volumul II al lucrării. Dar ele nu importă aci. 

Asupra statutului de nobil— și astfel de om liber și proprietar — al 
părtaşilor unei anumite clase de cneji ardeleni nu poate fi dubiu (vezi 
lucrarea mea Cn. R., cap. III—IV—V; asupra statutului atât al cnejilor, cât 
şi al judecilor munteni, vezi de asemenea Filitti, Solul, op. cit., p. 64 et sq.). 

Aceştia din urmă sunt cu toții nobili, având un identic statut juridic cu 
al boerilor munteni, cu cari se confundă în ceea ce priveşte pe boerii mici, 
în secolele XVI și XVII (C. Giurescu, Despre Boieri). 

Această situațiune identică de proprietari a chinezilor ardeleni nobili şi 
a cnejilor şi judecilor munteni, ca rezultat al unui processus social, ce l-am 
explicat, constitue o puternică prezumpție a unei identice situațiuni de stă- 
pâni de pământ a cnejilor moldoveni, căci e mai logic de admis un similar 
proces de evoluțiune al societăților gentilice în Moldova, ca în celelalte două 
ţări românești, decât de a căuta altă explicaţie a ființei lor, a vedea într'înşii 
dregători domneşti, cum îi arată Bogdan (op. cit., p. 18) şi Filitti (op. cit., 

fie, că sunt concesiuni inițiale din moșii personale ale voevo- 
dului sau din braniște și din pustiuri, sau încă ale unor pro- 


p. 68) — fiind dat identitatea cauzelor, ce l-au provocat, atât în Ardeal și 
în Muntenia, cât şi în Moldova, anume: întemeerile unui stat maghiar și a 
două state româneşti, ce au transformat societăți gentilice preexistente ale 
aceluiaş popor «vlah», subt imperiul acelorași concepții. 

Faptul ridicării de sate de către cnejii și judecii fundatori ai lor, în voe- 
vodatul Moldovei, îi arată pe de altă parte, ca proprietari, stăpâni ai locu- 
rilor — după expresia textelor moldovene — pe care tocmai se clădesc satele. 
“Căci e peremptoriu, că în epoca organizării statului moldovenesc — astfel a 
primului secol al existenței lui — dânșii în calitate de stăpâni ai locurilor 
pot şi au interes să populeze ocinele lor (vezi în Cn. R. al meu, nota 74, P. 
26 despre cneji şi juzi arătați ca fundatori de sate). Această fundare de sate 
nu e treabă, cum s'ar spune, de dregători, ci de proprietari, cum reese şi 
pentru boeri, din diplomatica ambelor țări. Proprietarul are pământul la dis- 
poziţie, nu dregătorul. Iar dacă ne punem în ipoteza, foarte puțin probabilă, 
că toate satele, ce s'arăt a fi fost, după nume sau după alte indicații, fundaţiuni 
cnezeşti sau judeceşti, au fost întemeiate înainte de descălecare, atunci cade 
dela sine teoria, că fundatorii lor ar fi fost dregători ai domnului. In cazul 
acesta, moştenitorii lor, cnejii și judecii din epoca descălecării, au devenit 
mai curând proprietari, decât dregători, precum am spus-o. Și adăogăm, 
că e greu de admis, ca dânșii să fi devenit, într'un răstimp foarte scurt, de 
o jumătate de veac— primul document, care relatează, că «este» un jude, 
datează din 1409 — din căpetenii gentilice dregători localnici ai domnului. 
“Transformarea aceasta nu e logică, căci nu e conformă noțiunii de preemi- 
nență personală a căpeteniei, ce fusese fiecare din cnejii sau juzii, preemi- 
nenţă, ce ei tindeau firește să o păstreze, dar care nu putea fi păstrată, decât 
pe temeiul unei stăpâniri de pământ, conform concepției feudale a epocei. 
Preeminenţa locală o avea atunci, nu dregătorul local, ci proprietarul, stă- 
pânul locului, cum i se spunea. Nu începuse încă în epoca, ce ne ocupă, fără- 
mițarea bunurilor, ce a inferiorizat, a țărănit pe mulți dintre descendenții 
proprietarilor inițiali. Și nu e niciun temei să admitem, că denumirea de 
însemnată nobleță, ce se dădea soțiilor marilor boeri moldoveni, anume aceea 
de «cneaghină », să fi provenit dela denumirea anterioară a soțiilor unor 
mici dregători domnești. Insă origina ei dela denumirea soției unei trecute 
și importante căpetenii sociale e logică. 

Ar mai trebui să afirmăm, pentru a admite teoria dregătoriei cnejilor și 
juzilor, după o jumătate de secol dela descălecarea statului moldovenesc, că 
domnul își avea în marile proprietăți — căci referitor la ele sunt dânșii men- 
ționaţi — dregătorii săi, ce administrau și judecau în numele lui. Dar această 
afirmaţie n'o putem de loc face. 

Cât despre interpretarea lui Bogdan a actului din 1437 al voevozilor Ilie 
şi Ștefan, prin care se confirmă boerului Mihail din Dorohoi 52 de sate 
(op. cit., pg. 17 şi 18) şi în care defunctul profesor vedea în toți aceia, cari 

prietăți vacante prin dezerență sau rebeliune, şi ajunse astfel 
în dominiul util domnesc. 

Actele muntene contimporane, deși se referă la un alt stadiu 
de evoluțiune socială — căci se petrecuse în Muntenia epoca 


sunt menţionaţi, că sunt, au fost, șed sau au șezut (sunt 22 de nume, dintre 
care 3 la plural, arătând astfel o familie, compusă din desendenții unui autor 
comun), « foşti sau actuali cnezi, judeci, ori vatamani, cari administrau sate 
« domnești și cari în parte continuă să administreze și după ce ele au fost 
« dăruite boierului Mihai », — această interpretare n'o putem admite, pen- 
trucă mai întâi nu vedem, în toți aceştia, cneji, juzi şi vatamani, deoarece 
ar fi surprinzător, ca la toți aceștia cancelaria domnească să le fi omis titlul, 
în afară de al unuia dintre ei, cneazul Simion din satul Caragini; iar în al 
doilea rând, observăm, că menţiunile celor 3 nume la plural, «unde sunt 
Caraguvnicii », + unde șed Grabouţii », «unde au șezut fii lui Cosco », arăt 
prin impreciziunea lor, numele unor neamuri, iar nu al unor dregători, al 
căror număr și nume ar fi trebuit precizate; și în sfârșit, că tocmai teoria 
existenţei unor dregători domneşti în concesiunile marilor proprietari, tre- 
buește dânsa în prealabil dovedită. O simplă enumerare a unor personagii, 
ce nu poartă, în afară de unul, titlul lor respectiv, nu poate constitui un argu- 
ment, că dânșii sunt dregători domnești. 

Mai curând vedem în toate aceste mențiuni ale celor, ce fără de titlu sunt 
sau au fost, șed sau au șezut, — ce dispar apoi treptat în diplomatica Mol- 
dovei — denumirea descendenților unor fruntaşi gentilici, din afară de cneji 
și judeci, şi ajunşi proprietari în epoca descălecării, prin confirmarea de către 
domn, pe calea procedurii obișnuite, a unei întinse stăpâniri, anterioare lui, 
de pământ. 

De sigur omisiunile titlului de cneaz sau de jude au fost posibile, dar nu 
le putem admite, ca regulă generală în favoarea titlului lor. Din contra e logic 
să credem, că repetarea omisiunilor arată inexistența în general a titlului. 

Vom reveni în timp şi loc asupra chestiunii semnificării lui vataman. 

E necesar — odată eliminată teoria existenţei cnejilor şi juzilor moldo- 
veni, ca „dregători — spre a da o lămurire acestei nepotriviri aparente a unei 
concesiuni domnești, în favoarea titularului ei, astfel a unei donațiuni sau 
confirmări a unei proprietăți asupra unui bun — unui sat — comportând în 
acelaș act, o altă proprietate anterioară a cneazului, a judelui sau încă a unuia 
fără titlu desemnat, respectiv că e sau a fost într'acel bun sau sat donat sau 
confirmat altuia — e necesar să ne facem o imagine de ce era Moldova 
descălecării, ca înfățișare a naturii. 

Centrele omeneşti erau rare; populația puțină. Codrii, locurile sălbatice, 
neapte niciunei culturi, erau întinse și ele ocupau spațiul cel mai mare. Cul- 
turile agrare sau pastorale se făceau în jurul satelor și erau de suprafață mică, 
față de braniştele și de pustiurile înconjurătoare. Jar pădurile și întinderile 
sălbatice, pe care satele le considerau, ca ale lor, prin îndeplinirea unor 
drepturi de rudimentare exploatare, covârşau culturile lor. 

de organizare socială, analoagă cu aceea a actelor moldovene 
pomenite — ne indică asemenea creearea și existența unei mari 
proprietăți inițiale 42). Mica proprietate, care începe să apară 
în secolul al XV-lea, își are astfel origina în fărămițarea marii 
proprietăți, ca aceea a megiașilor și a răzeșilor moldoveni. 


Asupra acestora — asupra suprafețelor arate sau pășunate — precum asu- 
pra unei câtimi oareșicare din păduri şi locuri necultivate, şi a văzut proprie- 
tatea constituită de către domn cneazul, judele sau fruntașul gentilic, în mo- 
mentul descălecării, în satul, ce-l conducea sau în care avea un loc excep- 
tional. Dar donaţiunea domnească către cel, care a fost atunci — cneaz, jude 
sau fruntaș — nu a cuprins toate locurile împădurite sau pustii dimprejur, 
ce satul le considerase, prin uzanță, cu ale lui. Și asupra acestor locuri, care 
nu infraseră în concesiunea domnului către cel, care este sau a fost, — cneaz, 
jude sau fruntaș fără denumire — poartă atunci donația domnească către boer. 

Boerul urmează astfel să purceadă la apropriațiunea acestor întinderi 
împădurite şi pustii, prin punerea lor în cultură, conform economiei tim- 
pului, făcând din ele terenuri arabile — țarine — pășuni şi fânețe. Pădurea, 
ce rămânea în picioare, locurile, ce nu le putuse pune în valoare, continuau 
să ființeze în cuprinsul proprietății sale. Ele împreună cu țarina, cu câmpul, 
cu fânețele, cu apele completează aspectele economice diverse ale proprie- 
tății boerului, așa cum rees din acte. Pentru transformarea în culturi a pă- 
durii şi pustietăţilor, el a putut dispune de oamenii satului existent, în pro- 
prietatea aceluia, care este, ca cneaz, ca jude, ca vataman ori ca personaj de 
seamă de obârşie gentilică fără titlu — sau încă de acei oameni, pe care i-a 
chemat în acest scop, «vlahi » sau « susedi », ca să întemeeze sate nouă. (Vezi 
întrun sens analog nota 40). 

Intr'un sens asemănător — dar nu identic, căci situațiunile nu sunt ace- 
leaşi —a putut, după cucerirea normandă a Angliei, «lorde -ul, stăpân al 
« manor »-ului, să-și apropieze, prin munca oamenilor săi, în primul rând 
al colonilor, trecuți întrun anumit registru («copy », de unde numele lor 
de « copyholders ») terenurile inculte ale bunului, ce-i fusese concesionat 
prin hărăzirea regală. (Vezi H. Summer, Maine, Etudes sur l’ Histoire du Droit, 
1889, Paris. Origines de la Ftodalisation, p. 172 et sq. L’ Ancien Droit et la Cou- 
tume Primitive, Paris, 1884, p. 403—4). 

Rezumăm aci o teorie, ce o vom expune subt toate aspectele ei în timp şi loc. 

42) Vezi P. P. Panaitescu, Documentele Țării Româneşti, 1938. 

Stabilim aceeași discriminare, ca la nota 38. Din 6o de acte din cele mai 
vechi relative la donațiuni inițiale sau confirmări de proprietăți ale titlu- 
rilor lor laici, sau încă privitoare la mânăstiri, numai întrucât comportă men- 
țiuni de proprietăți laice, aflăm 40, relatând existența de cel mult 2 proprie- 
tari ai unui singur bun — sat, seliște, munte — cele mai multe arătând un 
singur proprietar al unui sau al mai multor bunuri; și 20 acte dovedind mai 
mult de 2 proprietari ai unui singur bun. 


www.dacoromanica.ro 


34 


Atunci așa fiind — fiind dată absența micei proprietăți, 
ca regulă generală în epoca formaţiunii statelor, când domnii 
creează tipul proprietății etatice — logic se poate afirma, că 
n'au existat atunci, decât mari proprietari, boeri, judeci și cneji, 
adică în general elementele superioare ale societății, din care 
cei mai puțin înstăriți își împărțeau câte doi pământul unui sat. 

Aceștia au fost făcuți proprietari de domn, de pe urma 
donației sale; astfel, în regulă generală, nu capii de familie 


De sigur e o discriminare aci, ca și în nota 38, foarte puţin preciză. De pildă 
sunt acte, care întăresc unor boeri cumpărături ale unui sat sau ale unei 
părți din el. Aceasta nu poate infirma ipoteza, că boerii în chestie să fi fost 
mari proprietari aiurea, să stăpânească aiurea fiecare unul sau mai multe 
sate. Dar în totalitatea ei prezenta discriminare e suficientă, spre a dovedi 
temeinicia afirmaţiunilor noastre despre ființa marei proprietăți, ca normă 
generală, la fundarea statelor românești — atât în Muntenia, precum o arată 
nota prezentă, cât şi în Moldova, precum a fost arătat în nota 38. 

Aci sunt menţiuni de jumătăţi și părți dintr'un sat, dintr'o selişte sau 
dintr'un munte. Se observă astfel în acest număr de acte, menționându-le, pro- 
cesul de împărțire a marii proprietăți inițiale. Proces, care totuși nu o destramă, 
căci precum se vede, ea rămâne predominantă. Un asemenea proces nu a 
existat, cum reese din examenul actelor moldoveneşti din nota 38, în statul 
de curând fundat al Moldovei. Dacă dânsul s'a observat în Muntenia, cauza 
nu poate fi alta, decât faptul unei mai prelungi vieţe de stat, aproape 2 secole 
în epoca lui Radu cel Frumos — care a permis, ca succesive împărțiri succe- 
sorale ale bunurilor să aibă loc. 

Enumerarea actelor este următoarea: 

I) Acte arătând cel mult doi proprietari ai unui singur bun. 

Nr. 3 din 1372; 8 din 1388; 12 din 1386—92; 13 din 1393—94; 21 din 
1408—18; 22 din 1408—18; 24 din 1408—18; 30 din 1409; 33 din 1386— 
1418; 38 din 1418; 46 din 1424; 48 fără dată; 5o din 1425 (?); 52 din 1428; 
57 din 1430; 65 din 1437; 67 din 1437; 70 din 1437; 71 din 1437; 76 din 1441; 
77 din 1441; 78 din 1441; 84 din 1450; 85 din 1451; 86 din 1451; 87 din 
1451; 88 din 1451; 92 din 1452; 94 din 1453; 95 din 1456; 96 din 1457; 
98 din 1459; 99 din 1459—60; 101 din 1463; 107 din 1465; 110 din 1468; 
113 din 1469; 118 din 1472; 119 din 1472; 121 din 1473. 

II) Acte arătând mai mult de doi proprietari pe un singur bun: 

Nr. 2 din 1372; 14 din 1400; 19 din 1400—1408; 32 din 1415; 36 din 
1418; 53 din 1428; 56 din 1428; 66 din 1437; 68 din 1437; 69 din 1437; 
82 din 1445; 83 din 1447; 91 din 1451; 100 din 1461; 104 din 1464; 111 
din 1469; 112 din 1469; 115 din 1471; 116 din 1471; 117 din 1472. 

Menţionez spre completare, şi aceste două acte, care vorbesc de sate 
boereşti mari şi mici şi despre boeri şi cneji. 

Nr. 34 (fără dată) și Nr. 35 din 1418. 

gentilici, ci acei, cari stau în fruntea lor, cneji și judeci, 
precum probabil prin excepție cei dintre capii de familie, 
cari s'au putut, prin avere, ridica deasupra mediei — cei 
cari «sunt» sau «au fost» în cutare sat cum grăiesc actele 
moldoveneşti 13) — în sfârșit, dar mai ales boerii, fie dânșii 
recrutați dintre șefii și fruntașii gentilici, fie din înconju- 
rimea — « comitatus » — voevozilor întemeetori. 


* 
* * 


Reese clar acum origina drepturilor de posesie ale vlahilor 
din secolele al XV-lea şi al XVI-lea. 

Intr'adevăr, proprietatea pământului devenind, în epoca 
întemeierii statelor și din faptul ei, excepția iar nu regula, 
față de massa populațiunii de vlahi liberi și proprietari gen- 
tilici, atunci mai toți aceștia, cari n'au beneficiat de o do- 
națiune domnească, singurul titlu acum de proprietate, și 
cari n'au intrat în clasa stăpânilor unei proprietăți hărăzite 
şi garantate de domn, au continuat să formeze o clasă de 
posesori de pământ — dar pe moșiile acelora, cari din porunca 
sau prin mila domnului erau titularii lor. Aceste drepturi de 
posesiune ale lor — ale Vlahilor din epoca întemeerii, astfel 
ale majorității Românilor de atunci — s'au putut impune, 
pentrucă erau bazate pe o tradițiune juridică, ce făcea una 
cu societatea, care-i cuprindea, și s'au putut menține, câtă 
vreme nu le-au destrămat forțe sociale adverse mai puternice. 
Astfel în secolele XV-lea și XVI-lea vlahii și « volohove» 
din aceste veacuri au moştenit aceste drepturi ancestrale 
de posesiune, deoarece sunt liberi după legea vlahă. Cu atât 
mai mult cuvânt strămoșii lor sociali. Intr'adevăr este exclus 
ca o clasă socială — cea mai numeroasă — să se fi transformat 
brusc, prin faptul întemeerii statului, dintr'o clasă liberă de 
proprietari într'o clasă dependentă de coloni. Ei continuau a 
fi liberi pe temeiul îndatinatei lor posesiuni de pământ. 

Dar numele lor, numele de Vlahi, care semnifica mai 
departe noțiunea generală de Români, începe însă de atunci, 


43) Vezi enumerarea lor în Bogdan, Cn. R. 14 et sq. 

din momentul istoric al fundării statelor de câtre domni, 
să capete și un înțeles restrâns și special, spre a desemna 
o clasă socială, aceea a liberilor posesori de pământ de pe 
ocinele concesionarilor domneşti, deoarece o compuneau cei 
mai mulți dintre Români, astfel dintre Vlahi. Precum 
aiurea — am notat-o — noțiunea de vlahi ajunsese să desem- 
neze, din originara noțiune etnică, o ocupațiune economică, 
păstoritul, astfel pe păstori, pentrucă fusese numita ocupa- 
țiune practicată mai ales de Români 44). 

In Moldova lui Alexandru cel Bun și a succesorilor 
lui, Vlahii sunt aceia, cari vin să înpopuleze în cea mai mare 
parte, satele cele nouă, care le înființează pe concesiunile 
făcute de domni boerilor 45). 

Ei sunt aceia, cari, în Muntenia secolului al XVI-lea, 
constituesc, în general, populația satelor, cari astfel sunt 
«sătenii», ce trăesc pe moșiile și satele stăpânite de pro- 
prietari — într'altele de megiași, alături de cari sunt men- 
ționaţi deosebit, ca întrun act din 1568. De sigur, numai 
calitatea lor de posesori ereditari de pământ îi îndrituia 
să participe aci, alături de megiașşi, la consimțământul de 


44) Vezi nota 2. Această problemă a chemării unei clase sociale a popo- 
rului românesc, care nu era clasa lui conducătoare, ci ajunsese a fi, în Mun- 
tenia, Chiar clasa umilă a colonilor, de însuși numele acestui popor, de însuși 
numele de Rumâni, a preocupat pe mulți autori. Vezi printre alții, N. Iorga, 
Constatări istorice cu Privire la vieața agrară a Românilor, 1903, pp. 16, 30—31. 
Psyhologie du roumain. Rev. a du s.-est européen, 1931, p. 219. C. C. Giu- 
rescu, Ist. Românilor, 1935, I, p. 238. Fără să adoptăm concluziile lui Xe- 
nopol, constatăm, că, cu drept cuvânt, dânsul vede în momentul descălecării 
—al fundării statului — momentul, când desemnarea însăşi a poporului 
— Rumânii, adică Vlahii — se aplică unei clase conduse a lui. « Noi credem, 
«că este peste putință de a găsi o explicare aiurea, decât în faptul descăle- 
« cării. Se ştie anume, că unele părți dintr'un popor păstrează uneori numele 
« general etnic al acestuia, ca nume special al tribului său... Când veni peste 
«aceşti Români descălecarea din Transilvania a Muntenilor, se făcu îndată 
« deosebirea între aceste două elemente. Muntenii deveniră stăpâni, iar Ro- 
« mânii, ori Rumânii, supuși». (Ist. Românilor, ed. III, vol. III, pg. 46 et 
sq. — 49—50). Vezi în acelaş sens de inferioritate socială, lipsită de pre- 
cizare, a Rumânilor din Muntenia, echivalați cu vecinii din Moldova, a lui 
Proprietatea cea mare și cea mică în Trecutul Țărilor Române, p. 1. 

45) Vezi nota 40. 

dat, conform legii, vânzării unor proprietăți copărtașe sau 
vecine 45 bi*). 

Se impune însă un examen social și juridic al acestei 
situațiuni de posesori de pământ în bunurile altora. 

Situațiunea lor socială, în sistemul nostru feudal, se asea- 
mănă cu acea a roturierilor şi a franc-tenancierilor ai feuda- 
lităților apusene. 

Aceștia ca și vlahii se consideră liberi, de pe urma dreptu- 
rilor lor de posesiune asupra « tenurelor» lor — « tenure » 
roturiere, «tenure» france, ce-și au asemenea în Anglia, 
origina lor în drepturile de proprietate ancestrale ale capilor 
de familie gentilici ai comunităţii de sat, încăpută însă, cu 
întemeierea statului feudal normand, în proprietatea stăpâ- 
nului « manor »-ului, cui îi fusese concedată de rege 4%); sau 
încă, cari provin, ca în Franţa și în Germania, din înfeudarea, 
impusă de necesitățile epocei, a micei proprietăți străvechi, 
în sânul celei mari feudale, tocmai subt speciile unor tenure 
libere — france — spre deosebire de tenurile servile — colo- 
nare 47). De coloni, vlahii ca și franc-tenancierii apuseni de 
servi, se deosibesc prin faptul, că însăși drepturile lor de 
posesie îi pun în afară de dependența proprietarului, căruia, 
nu-i mai datoresc nimic, odată îndeplinite unele rede- 
venţe și prestații față de el. Căci, ca și franc-tenancierii, vlahii 


45 bis) Al. Stefulescu, cp. cit., pg. 170. Act din 17 Oct. 1568 al lui 
Alexandru-Vodă Mircea de confirmare de vânzări ale unor întinderi din 
Bilugeşti: «...Și au vândut acești mai sus ziși oameni de bunăvoia lor 
«dinaintea D-Mele şi cu ştirea tutulor megiaşilor și sătenilor (megiaşim i 
4 selianom) de sus şi de jos». — Nu poate fi vorba aci de o confuzie a 
sătenilor cu vecinii, de oarece aceştia sunt precizați ca atari, când e vorba 
de dânşii, în acte contimporane. Astfel în actele din 30 Iulie 1558, 9 Ian. 
1579, 18 Nov. 1587, etc., etc.— respectiv idem, op. cit., pg. 137, 205, 
270. Vezi şi nota 20 bis. 

45) H, Summer-Maine::, Etudes sur Histoire du Droit, 1889, Paris, p. 172 
et sq. L'Ancien Droit et la Coutume Primitive, Paris, 1884, pp. 403—4. Vezi 
şi nota 27. 

17) Inama-Steeneg, Deutsche Wirtschaftsgeschichte, Leipzig, 1879, 1, p. 
241 et sq., p. 259 et sq. E un processus de transformare a drepturilor de 
proprietate ale membrilor comunităților de sat gentilice germane în drepturi de 
posesiune infeudate kerr-ului, analog aceluiaș întâmplat în Anglia şi în voevo- 
date în beneficiul lordului şi boerului. Vezi asemenea în Maxime Kowa- 

datoresc proprietarului o redevență — dijma — şi o corvadă — 
claca — ușoară și strict limitată, precum aşa numitele bana- 
lități 45). 


levsky, Coutume Contemporaine et Loi Ancienne, Paris, 1893, la Osseţii din 
Caucaz, popor aric, care a trăit până la cucerirea lui de către Rusia (încă din 
primii ani ai secolului al XIX-lea) în regulele unui sistem feudal, în care 
au persistat multe norme ale unei consuetudini de caracter gentilic, ființa 
unei clase de liberi posesori, farsaglag-ii (dela farsag = liber şi lag = om), 
comparabili în drepturi şi îndatoriri tenancierilor, roturierilor şi vlahilor, 
așezați pe bunurile unei oligarhii nobile (uozsanelag-ii) şi deosebiți de kav- 
dassard-ii, ai căror condiţie se apropia de aceea a colonilor, servi, susezi și 
vecini (pg. 19—22). 

48) Dijma, în ceea ce privește raporturile între particulari, apare în ambele 
principate, ca o redevenţă de a zecea, față de proprietar, a produselor pămân- 
tului său, datorită lui de către terții, ce-l posedă sau îl lucrează, subt verice 
titlu, liberi sau dependenți. « Și oricine va ara, el să-şi plătească dijma», 
ordonă un act al lui Basarab Voevod cel Tânăr din 1480 (P. P. Panaitescu, op. 
cit., I, p. 316. Asemenea vezi acte în C. Giurescu, D. Rumâni, op. cit., p. 
29 et sq.). In Moldova, dijma apare încă din secolul al XV-lea subt nume 
de « deseatină » (acte din 1443, 1446 ale lui Ștefan II Voevod, din 1449 şi 
1453 ale lui Alexandru II Voevod. Costăchescu, op. cit., II, pg. 185, 250, 
379, 461). In secolul al XVII-lea se adevereșşte, ca o instituțiune cu caracter 
bine definit, astfel din vechi tradițională, ca redevență către proprietar, din 
partea terțului, ce-i poseda sau lucra pământul. « Fie cine ar fi arat acolea 
sau va fi cosit, veri fie călăraș, veri curtean, veri cine va fi, de pre la toți să 
aibă a lua a zecea rugătorii noștri ». (Act din 1632 al lui Alexandru Iliaș Voevod, 
ap. Rosetti, op. cit., p. 214 et sq.; vezi şi p. 118). 

Claca e o prestație de lucru, datorită proprietarului, de cei, cari posed 
sau lucrează întinderi din moșia sa. Această îndatorire apare, ca străveche 
din raporturile vlahilor față de cneazul lor la populațiunile de drept româ- 
nesc din Polonia din secolele XV, XVI și XVII. E în general de 3 zile anual; 
câte odată de 2. (Vezi între altele privilegiile satelor 'Ternova, a. 1537, şi 
Korosno, a. 1555 —ale satului Boberka, a. 1537. Arhiva Ist. a României, 
IV, pg. 52, 57, 74). E de sigur aci o consuetudine, ce s'a păstrat de-a-lungul 
secolelor. Deşi, cum scrie Rosetti, nu s'a găsit, în Moldova, niciun act din 
sec. al XVII-lea, care să arate îndatoririle de slujbă — adică de prestație de 
lucru, astfel de clacă — a sătenilor liberi, credem, ca și defunctul autor, că 
«este probabil, că numărul acestor zile de lucru rămâne în deobşte de 3, 
«ca în vechime » (op. cit., p. 226). (Vezi cu altă părere G. Taşcă, Cum a 
evoluat claca dela începutul înființării ei și până astăzi. An. Ac. R., s. III, t. 
XIX, p. 2 et sq.). Mai târziu se măresc. In preajma Reformei lui Constantin 
Mavrocordat, sătenii, cari nu sunt vecini, erau îndatorați cu o clacă de 12 
zile pe an; sătenii vecini trebuiau să muncească « după obiceiu », adică fără 


www.dacoromanica.ro 


39 


Ei au aceste îndatoriri de pe urma pământului, ce-l posedă 
în moșia proprietarului. Sunt juridiceşte posesori, iar nu cul- 
tivatori liberi pe anumite concesiuni, cum îi numește d-l I. C. 
Filitti, căci libertatea le vine din drepturile lor de posesiune. 
Și ca oameni liberi au, în ambele principate, îndatoriri mi- 
litare. Astfel în Moldova, în timpul lui Ștefan cel Mare, ei 
alcătuiesc cetele boerilor mari. Iar de sigur pe dânșii îi pri- 
vesc mai ales îndatoririle de oaste din actele muntene 49). 


de limită. (Act din 1742: Uricariul, IV, pg. 401—402). In Muntenia per- 
sista străvechiul termen de 3 zile pentru neproprietarii liberi. (Act din 1696, 
relativ la îndatorirea de lucru, față de mănăstirea, proprietară, a sătenilor 
din Slobozia lui Enache. Iorga, Studii și Documente, V, pg. 363—369). 

Dar spre diferenţa acestor «liberi-clăcași », cum îi numește Fotino (Zst. 
Daciei, III, p. 210), cu număr când mai mic, când mai mare, dar precizat, 
de zile de lucru, colonii — rumânii şi vecinii — sunt îndatoraţi cu lucru 
către stăpânul moșiei la arbitrariul său. (Vezi, pentru Moldova, Anaforaua 
Divanului Moldovei din 1775. Uricariul, IX, p. 261. Iorga, op. cit., VI, act din 
1742, P. 338 — pentru Muntenia C. Giurescu, D. Rum., op. cit., p. 37 et sq.). 

Banalitățile sunt privilegii ale stăpânilor de moşii, consistând în mono- 
polul unor anumite exploatări economice. Astfel privilegiul de a ține singuri 
moară și crâșmă în sat al proprietarului moldovean — analog cu acela, ce-l 
aveau cnejii din Polonia în sec. XV, XVI și XVII (Rosetti, p. 117). Pentru 
cneji vezi într'altele act din 1553 pentru chinezatele din Dwernik și Polana — 
din 1555 pentru chinezatul din Korosno (Arh. Ist., IV, pg. 76 şi 56). Ase- 
menea la Rosetti p. 57, acte, care adaug și dreptul la pivă (ffoluish, folius). 
Urmare a acestui monopol se regăseşte în dispoziția din urbariile lui Gri- 
gore Ghyka Vodă, care atribue numai stăpânului moşiei dreptul de a vinde 
vinul şi spirtoasele. (Așezământul pentru boeresc din 1766 — pentru adăo- 
girea slujbei din 1777). In Muntenia chestiunea n'a fost studiată. Dar fiind 
dat pe de o parte, că banalitățile constituesc un fenomen general al feuda- 
lităţilor, că pe de altă parte regăsim în Pravilniceasca Condică a lui Alexandru 
Ipsilanti Voevod (1780) persistența acestui monopol în dispoziția luată, că 
stăpânul moşiei are dreptul exclusiv al vânzării vinului și al rachiului, pre- 
cum la moară, putem deduce cu siguranţă, că aceste banalități au existat 
pentru epoca, ce ne interesează, și în beneficiul boerilor munteni. 

49) Vezi I. Bogdan, Documentul Răzenilor din 1484. An. Ac. Rom., s. 
II, t. XXX. Acest act al lui Ștefan cel Mare, formulează o donaţie a lui de 
pământ, «un loc pustiu... pe amândouă părţile Visnovăţului », către Ma- 
lușcă și fratele său Neicea, precum către Cozma Răzan și fratelui său Dră- 
guş: «să-și facă sat... să fie straje împotriva 'Tătarilor, aşa precum au fost 
până acum, fiind din ceata boierului nostru Gangur ». Actul domnesc e deci 
pentru cei patru donatari un titlu constitutiv de proprietate, ca răsplată pen- 
tru a lor « dreaptă și credincioasă slujbă ». Sigur deci, că acești patru cetași 

Prin libertatea, ce le e însușită, prin numărul, ce-l însu- 
mează, clasa lor constituia o forță politică, de care a ţinut seamă 
Ștefan cel Mare în proclamația sa din 1481. Ea cu drept cu- 
vând nu poate fi atribuită clasei colonare atunci existente 50), 
Din actul din 1533 reese puterea lor economică. 

Situațiunea lor juridică îi aseamănă și dânsa cu franc-tenan- 
cierii și cu roturierii Apusului, prin faptul independenţei lor 
originare de persoana și de pământul proprietarului, prin su- 
prapunerea în jirabiile, delnițile și nivele lor, ca în tenurele 
acestora, a drepturilor asupra pământului ale acestuia. Asupra 
aceleiași jirabii, delnițe sau nive, ca și asupra tenurei, exista do- 
miniul eminent al suveranului, dominiul util al proprietarului și 


ai marelui boier Gangur (vezi cariera lui, p. 7) nu erau proprietari, nu-și 
posedau ocinele lor ereditare, căci dacă le-ar fi avut, donația domnească con- 
stitutivă de proprietate, nu şi-ar găsi explicația. Domnul nu ar fi constituit 
dreptul de proprietate în pustiu unor proprietari, având aceste drepturi într'alt 
loc, de care i-ar fi legat toată puterea eredității și a așezărilor economice, 
acolo în ființă. Pe de altă parte, dacă donatarii susnumiți ar fi fost proprie- 
tari, ar fi avut alte rosturi militare; ar fi numărat la oaste printre curteni 
— printre proprietarii de curți (slav, dvor) rurale — ce nu erau ca atari pro- 
prietari mari și boeri însemnați, ci proprietari mai mici, «curteni de țară » 
(Neculce, Letop., II, p. 203). Şi war fi avut ce căuta în ceata unui boer mare, 
care nu putea fi compusă, decât de oamenii locuind pe moșiile lui. Aceştia 
— e logic să o admitem — erau vlahii în primul rând, mult mai apți de a fi 
destoinici ostaşi, prin obiceiul ereditar de a urma la războiu, pe boerul, ca 
înainte pe cneazul lor, spre a-şi apăra drepturile lor asupra pământului, ce 
le insuflau o mândrie de oameni liberi, decât colonii — susedi sau vecini — 
a căror umilă situație socială de oameni dependenţi de stăpânul moșiei, îi 
indica numai ca elemente de ultimă nevoie militară. Nu dânșii au putut fi, 
«ca până acum, strajă împotriva 'Tătarilor ». 

Vezi în ceea ce priveşte documentele muntene cu îndatoriri de oaste ale 
satelor: act fără dată (c. 1369—76) al lui Vladislav Voevod I, act f. d. (1400— 
1408), act f. d. (1408—1418), act f. d. (Mihai Voevod coregent) ale lui Mircea 
cel Bătrân, act din 1464 al lui Radu cel Frumos (P. P. Panaitescu, op. cit., res- 
pectiv, pg. 35, 78, 91, 101 şi 255). Exemplele se pot multiplica. Firește con- 
siderentele asupra virtuţilor ostășeşti ale vlahilor moldoveni se referă și vla- 
hilor munteni. Trecutul feudalităților ne arată, în general, virtuțile militare 
ale claselor libere; vezi într'altele faptul cunoscut, în războaiele regilor An- 
gliei din dinastia Plantageneţilor, alcătuirea cetelor de arcași din « fryholders ». 

50) a Este greu de crezut, că i (lui Ștefan cel Mare, în adresa din 1481 a 
boerilor, cnezilor și siromabilor din judeţele Buzău și Brăila către dânsul) 
se răspundea și din partea oamenilor dependenți » (Filitti, op. cit., p. 165). 

dreptul de posesiune al vlahului, ca și al tenancierului. Căci întru 
cât priveşte pe vlah, drepturile de proprietate asupra pământului 
au fost suprapuse drepturilor sale străvechi, prin necesitățile 
fundării unui stat, după normele sistemului feudal, care în lipsa 
unei puternice autorități centrale, impunea marea proprietate, 
ca singur tip posibil de proprietate. Deoarece în lipsa numitei 
autorități centrale, ordinea de stat — cea locală, a fiecărui colț 
de țară, cu a lui minimă rânduială administrativă — nu putea 
fi asigurată, decât prin oameni îndeajuns de puternici pentru 
această sarcină, prin singura avere atunci în ființă, aceea a 
pământului şi legați de domni prin concesiunea lui. 

Astfel în voevodatele româneşti, ca şi aiurea, fundarea sta- 
tului feudal, a avut ca neînlăturată consecință, constituirea marei 
proprietăți, căci era condiția ei esențială. 

Drepturile de posesie ereditară ale vlahului gentilic nu i-au 
fost luate prin fundarea statului. De fapt cu aceste drepturi 
de posesie ereditară în voevodate se confunda, prin inaliena- 
bilitatea solului gentilic, dreptul său de proprietate, ca mem- 
bru al gensei. Și ele i-au rămas. Pentru vlahi—e logic s'o 
credem — continua la întemeierea statului, norma inalienabi- 
lităţii solului a regimului statutar, propriu societăților gentilice, 
căruia îi succeda acum, conform legii succesiunii a tipurilor 
juridice a lui Sumner-Maine, regimul contractual odată cu 
întemeierea statului 51). 

Dar acest regim al persoanelor și al bunurilor a privit atunci 
pe proprietarii feudali ai concesiunilor domnești, formate pe 
alte concepții, decât proprietăţile gentilice şi din care dânșii, 
vlahii, erau excluși, din cauze mai sus arătate. Mai târziu însă 
ca în Muntenia, un veac şi mai bine după fundarea ei, se 
pare că dânşii pot dispune de drepturile lor asupra pămân- 


51) Sumner-Maine, L'Ancien Droit, op. cit., p. 160 et sq., p. 188 et sq., 
p- 255- Observațiunile și încheierile lui S. M. sunt astfel lămurite şi sinte- 
tizate de Gaston Richard: 4 Transformarea dreptului privat se rezumă prin- 
«tro trecere regulată și accelerată dela statut la contract, dintr'o stare, în 
«care condițiunea persoanei este determinată prin neschimbatul obicei ju- 
« ridic, la altă stare, în care această condițiune depinde de convenţiunile şi 
+ de contractele formate în mod voluntar și garantate în mod legal» (G. R., 
La Sociologie et les Lois Sociologiques, Paris, 1912, p. 271). 

tului. Insă e de observat, că actul din 1418 al lui Mihail 
Voevod, care menționează pe acei « oameni cu mână lungă 
numiţi siraci », insuşindu- le o anumita facultate de dispunere 
a acelor drepturi, nu le atribue, decât posesiunea de mici 
întinderi de pământ cultivabil vie, sau ogor (slav nivie), pe 
când «slugilor domniei mele », boerilor și cnejilor le atribue 
sate și ocine, adică proprietăți 52). 

Nu a fost aci o uzurpare a drepturilor de proprietate ale 
locuitorilor băștinași — ale Vlahilor ante-etatici — de către 
boeri și cneji, aşa cum a crezut Rosetti, căci drepturile 
acelei proprietăți, Vlahii, ce au precedat statului, n'au putut 
să le aibă, deoarece dânsa a fost constituită de domni 
odată cu statul. Drepturile lor, de altă concepţie, de con- 
cepţie gentilică, acele însă le-au rămas, deoarece dânșii au 
rămas posesori. 

Insă erau cuprinse acum în hotarele proprietății ordinei 
sociale celei noui, căci ea le cuprinsese pământurile. Căpe- 
tenia locală numai era ca altă dată cneazul gentilic, ci stă- 
pânul satului, donatarul domnesc, căruia îi aduceau, ca și 
predecesorului său, dijma și-i datorau o clacă de puţine 
zile. 

Raporturile sociale şi economice, dintre proprietari și 
vlahi, înlocuiau raporturile politice rudimentare între cneaz 
și Vlahii gensei de subt dânsul. De fapt pentru vlahi, titularii 
unor drepturi inalienabile, situațiunea le-a apărut aceeași, 
în momentul constituirii proprietății de către domni. 

Ceea ce se poate spune în general despre vlahii contim- 
porani întemeierii statelor, e, că marea transformare socială, 
de dânsa cauzată, dacă i-a lăsat cu aceleași drepturi, cu care 
i-a găsit, a avut loc în afară de dânșii și deasupra lor. 

52) P, P. Panaitescu, op. cit., p. 114. Act din 1418 al lui Mihail I Voevod 
de confirmare a donațiunilor mănăstirilor Cozia și Cotmeana, ce cuprinde 
rândurile următoare: « Dacă oricine doreşte cu voia lui, sau sluga domniei 
mele, sau boier, sau cneaz să-și dea sufletul său în mânăstirile domniei mele, 
la Cotmeana și la Cozia, sau dorește să dăruiască un sat sau moșie (sl. ili selo, 
ili otcină) sau vită şi încă dintre ceilalți oameni cu mână lungă, numiţi siraci, 
cine vrea să-şi dea sufletul său sau via sau ogor (sl. nivie) sau moară sau 


casă sau vită sau orice, de la mic până la mare, poate să fie ale lui Dumne- 
zeu şi ale mănăstirii, la Cozia și la Cotmeana». 

Nu i-a luat în mișcarea ei. Drepturile lor, ei, dacă le-au 
păstrat, au stagnat în mâinile lor. Ele au rămas aceleași, 
pe când luau ființă, prin întemeierea statului, drepturi supe- 
rioare asupra pământului. Ei continuau să fie posesori 
ereditari ai unui sol rămas în acel moment inalienabil pen- 
tru dânşii — dar proprietarii dispuneau de acest sol spre 
mutațiuni între vii şi «causa mortis». Aceştia îşi măreau 
puterea economică prin munca colonilor şi erau beneficiarii 
puterii sociale și politice, ce le-o dădea concesiunea pămân- 
tului din mâna domnului. 


* 
* * 


Cuvântul de vlah cu derivatele lui nu apare în Mol- 
dova, decât în cursul secolului al XV-lea, în acte interne, 
drept apelațiune de clasă şi de calificare de lege; iar în Mun- 
tenia în secolele al XV-lea și al XVI-lea, cu înțelesurile 
aceste, ce ne interesează. 

Astfel nu există mențiuni despre vlahii liberi şi consti- 
tuind, ca atari o însemnată clasă socială, decât în secolele 
al XV-lea și al XVI-lea. 

Și atunci se pun mai multe întrebări: 

Mai întâi dispariţia numirii de vlah din nomenclatura 
socială și juridică a trecutului e oare datorită numai faptului, 
ce se observă la finitul secolului al XVI-lea, al înlocuirii 
diplomaticei de limbă slavă, în care Vlah având înțelesul 
primordial de Român desemnează statutul obişnuit al Româ- 
nului, prin diplomatica de limba română, în care vlah nu 
mai ar fi avut un rost precis—sau dispariția lui vlah 
înseamnă oare și dispariția clasei, ce o desemnează? 

Apoi, celelalte numiri ale locuitorilor neproprietari, dar 
nelegați de persoana și de pământul proprietarului, deosebiți 
deci de coloni, precum siromahi, săraci, zemleni, horane, mişei, 
liude, săteni, se referă oare aceleiași clase sociale a vlahilor? 

La aceste întrebări declarăm dintr'un început, că nu 
se poate, în actuala stare a ştirilor, răspunde cu preciziune. 

Pentru lămurirea lor în măsura posibilului amintim în 
prealabil faptul istoric al predominanței crescânde a boerimii 

mari și astfel covârşitoarea ei influență în inferiorizarea 
celorlalte clase sociale rurale. Evoluția acestora se petrece 
subt apăsarea ei. La rândul lor micii proprietari, judeci, me- 
giași și răzeşi, cu toate mijloacele, caută să calce drepturile 
neproprietarilor liberi și să-i aducă în situațiunea colonilor 3). 
Fixarea în timp a acestui proces de evoluţie a claselor 
neproprietare e făcută în Muntenia de actul numit Legătura 
lui Mihai Viteazul, căreia îi corespund în Moldova, acte de 
domni, de mai mică importanță, precum actele lui Ștefan 
Vodă Tomşa (1622—1623), lui Miron Vodă Barnoschi (1628). 
Am ajuns să cunoaştem economia actului lui Mihail- 
Voevod. Interpretarea ultimă, care i-o dă d-l I. C. Filitti e 
justă, deoarece nu corespunde numai necesității unei stabi- 
lități fiscale, cum credea Giurescu, dar corespunde în acelaș 
timp, pe lângă această netăgăduită necesitate, și cu rezul- 
tatele acestui proces de inferiorizare, de către marea boierime 
a celorlalte clase rurale, şi astfel — cum credem noi — şi cu 
acea a liberilor posesori —a vlahilor —de pe moşiile ei. 
Căci «tăkmăjenia » lui Mihail Voevod nu leagă, ca coloni 
de stăpânul unui sat, numai pe colonii străini fugiți din acel 
sat, în momentul apariţiei ei, ci pe oricari alți oameni, cart 
8) Răzeşii, ca scoboritori de boeri proprietari, aveau, ca şi autorii drep- 
turilor lor, liberi neproprietari şi coloni pe moșiile lor. Aceasta reiese din actul 
din 1656 al lui Gheorghe Ştefan Voevod, ce relatează pâra răzeşilor Mur- 
gești cu Pelin Vistiernicul, pentru satul Mihalciu, «ce le iaste lor schim- 
bătură de la Ștefan Voevod Tomşa cu satul lor, cu Solka» (Arh. Istorică, 
II, p. 230). Într'adevăr e greu de admis, că răzeşii în chestie, dacă ar fi locuit 
ei singuri satul Solka, să se fi mutat, lăsându-l pustiu, în Mihalciu, care 
asemenea ar trebui presupus părăsit de locuitorii lui, spre a se duce cu toţii 
în Solka. E logic, din contra, să admitem, că ambele sate își aveau locuitorii 
lor din vechime neproprietari şi nu s'a făcut schimb, decât de drepturi de 
proprietate, între Ştefan Tomşa Voevod şi ascendenţii răzeșilor Murgeşti. 
Rosetti (op. cit., p. 168 et sq.) dovedind originea răzeșilor a arătat fatalitatea 
economică, care-i forța, prin fărămițarea proprietății lor, de a elimina de 
pe ele pe sătenii de subt dânşii, ce le locuiau. De sigur, că acest proces social 
a avut loc treptat și că înainte de a fi eliminaţi, sătenii, în caz că erau liberi, 
s'au văzut nevoiți, dacă nu fugeau aiurea, «aruncând sau nu cisla» (vezi 
nota 65), de a renunța la drepturile lor de posesori liberi, devenind astfel 
asemănători colonilor. Un asemenea proces s'a întâmplat de sigur și cu 
moșnenii din Muntenia, a căror origină (vezi Filitti, op. cît., p. 125) şi evo- 

nau fost proprietari, şi cari au fost aflaţi în acel moment în 
aceeași situație de fugiți. E aci o caracteristică identificare a 
statutului acestor neproprietari — astfel întru cât ne intere- 
sează al vlahilor — cu statutul colonilor, adică al vecinilor, 
după lexicul slav. Toți devin colonii proprietarului pe moşia 
căruia s'au aflat fugiţi la apariția Legăturei 54). Iar coenci- 
dența Legăturei cu începutul diplomaticei de limbă română, 
înlocuind pe cea paleo-slavă, explică chemarea cea nouă de 
«rumâni », care se dă de aci înainte, în limba română, colo- 


luţie au fost aceleași în linii generale. Găsim vecini pe ocinele « moșeanilor » 
(Act din 1590 pentru cumpărarea părții moșeanului Dumitru, cu un vecin 
Stoian pe ea; ap. S. Radovici, op. cit., p. 50), ca şi a răzeșilor. (Act dinainte 
de 1640 în Cronica Văscanilor;, ap. Rosetti, op. cit., p. 262 «...niște vecini 
« bătrâni rămaşi dela Calapod şi am socotit ca sa vini pre doo părți trei vecini »). 
« Sătenii fără moșii », descendenții liberilor neproprietari sau ai colonilor sunt 
pomeniți pe proprietățile răzeșilor și moșnenilor în urbariile Fanarioților. 
(Așezământ pentru boeresc din 1766 al lui Grigore Ghyka Voevod; ei se 
achită în bani de claca lor de 12 zile). 

54) « ...Deci Mihail Voevod, Domnia-Sa, așa au fost făcut așezământ 
«atunci, cum care pe unde va fi, acela să fie rumân veşnic, unde se va afla». 
(Act slav din 1613 al lui Radu Mihnea Voevod, prin care face cunoscut și 
motivează judecata sa în litigiul pentru recuperarea a doi rumâni, originari 
din Băbeni, moşia boierului Cârstian și fugiți, în anii 1592—1593, pe moşia 
boierilor Pârvu și Radu din Slăviteşti. C. Giurescu, Vechimea Rumâniei şi 
Legătura lui Mihai Viteazul. An. Ac. Rom., s. II, t. XXXVII, p.37). Vezi 
la Filitti, op. cit., p. 173 et sq. interpretările acestui act și a celorlalte acte, 
care menţionează așezământul lui Mihai Viteazul şi se referă lui. 

Precum am spus, credem, că legătura lui Mihai Viteazul nu se aplică, 
decât tuturor acelora, cari se aflau fugiţi, fie ei liberi neproprietari, fie ei 
coloni, pe moşiile altora, în momentul apariţiei ei. Atunci, în acest caz al 
fugei de pe așezările lor originare pe alte moșii, erau asimilați liberii nepro- 
prietari cu colonii, în beneficiul proprietarilor acestor moșii. Liberii nepro- 
prietari, cari dânşii, în momentul Legăturei rămăseseră neclintiți locului, nu 
părăsiseră posesiunile sau locurile lor de pe moşiile proprietarilor, pe cari 
trăiseră până atunci — sau încă şi-i le părăsiseră înainte de Legătură — aceia 
continuau a-și păstra mai departe statutul lor juridic. (Vezi întraltele ambele 
acte din 1614. C. Giurescu, op. cit., p. 38). Nu e locul aci al motivării amă- 
nunțite a acestei păreri; o vom face în loc şi timp. Nu putem astfel împăr- 
tăşi părerea lui Filitti, care scrie, în ceea ce priveşte pe «cultivatorii liberi », 
că « Legătura lui Mihai li (boerilor) dădeau în schimb ca rumâni, pe toţi» 
« cultivatorii, cari se aflau pe moşiile lor în momentul Legăturii ». Ne măr- 
ginim aci a spune, spre sprijinul părerii noastre, mai întâi, că actele din 1630, 
1638, 1642, 1656, 1694 (citate de Filitti, op. cit., pg. 175—76), care, cu drept 

nilor, deoarece aceștia, provenind în mare număr, de pe 
urma Legăturei, din vlahii fugiți, erau numiți astfel rumâ- 
ni, după traducţia chemării de vlahi din slavă în română 55). 

Am spus, că rumânii, adică colonii proprietarilor, dela 
Legătură încoace, și-au luat numele dela vlahi, de pe urma 
provenirii lor în mare număr din vlahii — din liberii posesori 
de până atunci, deveniți coloni din momentul și din faptul 
Legăturei în condițiile amintite. Căci numai aşa, prin trans- 
formarea unui foarte însemnat număr de vlahi în coloni, 
dânșii vlahii, au putut da numele lor slav colonilor, astfel 
pe românește acestora numele lor de rumâni. Altminteri, 
dacă n'ar fi avut loc această transformare a unei importante 
câtimi de vlahi în coloni, n'ar fi fost niciun motiv, ca aceștia 
să piardă vechiul lor apelativ slav de vecini — de altfel, cu- 
vânt românesc, adoptat de slava oficială — în folosul noului 
apelativ de rumâni. Vecin ar fi putut persista în Muntenia — 
în limba românească — precum a persistat în Moldova, unde 
tocmai n'a existat o instituțiune de însemnătatea Legăturei 
lui Mihail- Voevod. 

De sigur, astfel că denumirea de vlahi din documentele gre- 
cești din 1624 și 1630 se referă atunci rumânilor — adică 
colonilor — deoarece, precum am văzut în acea epocă, vlahii 
erau înțeleși ca rumâni, adică ca coloni 5°). 


cuvânt se referă unor rumâni, proveniți din alte categorii sociale, decât din 
vecinii anteriori Legăturei, toate aceste acte relatează cazuri de mutări ale 
lor din așezările lor de origine în alte locuri, unde: «i-a apucat » tocmai Legă- 
tura, rumânindu-i — apoi, că, dacă Legătura lui Mihai ar fi rumânit pe tofi 
liberii neproprietari, fie ei fugiţi, ori rămași locului, ea ar fi pus capăt exi- 
stenţei chiar a lor, ca clasă socială. E dovedit lucru însă, că clasa lor socială, 
în prima parte și la jumătatea secolului XVII, a continuat să se prelungească 
din vechi. (Filitti, op. cit., p. 167 et sq.). 

55) I, C. Filitti, op. cit., p. 179. Cele două documente din 1583 şi 1594 citate de 
Minea şi Boga (Cum se moșteneau moşiile în Țara- Românească, 1933, |, pg. 123 
şi 85) şi amintite de Filitti (op. cit., p. 179), în care apar — astfel înainte de Le- 
gătură — în fiecare din ele termenii de rumâni şi de vecini, arată, prin alternanța 
acestor două termene — documentele fiind foarte probabil slavoneşti — două 
statute juridice diferite, deoarece atunci, când nu fiinţa încă Legătura, vlahul, 
adică pe românește, rumânul, difera, în orice situaţie, de vecin, adică de colon. 

56) Hurmuzaki, XIV, 1, p.115. Act din 24 Oct. 1624 al lui Chiril Lu- 
karis, patriarhul Constantinopolei, de întărire a unei danii lui Radu Vodă 

Dar așezământul lui Mihai Viteazul a desființat oare clasa 
vlahilor, liberi posesori, sau numai le-a cauzat o gravă scădere ? 

Răspunsul e delicat, în sensul, că deși credem, că Le- 
gătura n'a desfiinţat întreaga clasă existentă, în momentul 
ei, a vlahilor, totuşi e greu de precizat întru cât i-a modi- 
ficat alcătuirea sau i-a scăzut însemnătatea: De sigur nu mai 
întâlnim chemarea de vlahi în actele slave, ce merg rărindu-se 
în sec. al XVII-lea, iar echivalentul ei, din actele româ- 
neşti, de rumâni, nu se aplică decât colonilor, fie celor 
de dependență personală, fie acelora, ce s'au vândut odată 
cu pământul lor şi rămân în chip ereditar lipiți de dânsul. 
Dar totuși pe lângă aceste clase colonare, ce poartă ele acum 
numirea tradusă pe româneşte a vechilor vlahi, mai conti- 
nuă să existe o clasă de neproprietari, cu oareșicare liber- 
tate, deoarece nu sunt dependenți de proprietarii, pe con- 
cesiunile cărora trăesc și cărora le plătesc dijma şi le datoresc 
zile de clacă limitate, ca şi vlahii de altă dată 57). 

Pe alocuri, ca indiciu al situațiunii lor, de posesori stră- 
vechi de pământ, sunt numiți megiași — ca și micii pro- 
prietari — deși rees a nu fi proprietari 58). 

Acești megiași, sau încă megiași slujitori ai actelor din 1643 
şi 1702 sunt oare moştenitorii drepturilor vlahilor liberi? E 
lucru posibil. Legătura lui Mihai Viteazul nu a făcut rumân 
al proprietarului, decât pe vlahul, care în momentul apari- 
ției sale, era fugit în satul dânsului, iar nu pe vlahul, care 
s'ar fi refugiat mai înainte sau mai târziu pe moşia lui; cu 


Mihnea, domn al Țării Românești: «...(lui Petrașcu Postelnicul, fiul lui 
Petru-Vodă Cercel), i-am dăruit satul anume Isvorul Alb... să-i fie moşie 
cu toți vlahii, cari se găsesc pe el și să-i muncească toți vlahii după obiceiul 
ţării... și rânduiala locului, după cum și ceilalți vlahi și supuşi muncesc 
la stăpânii lor ». In act din 20 Aug. 1630 menţiune de vlahi din Isvorul Alb, 
cari se află fugiţi la Vidin şi Ostrov şi sunt readuși înapoi. In act din Oct. 
1630 menţiune de vlahi din satul Poeni și de alți vlahi domnești. 

57) Vezi actele din 1630, 1668, 1679, 1696, 1715, citate în Filitti, (op. cit., 
p. 169 et sq.). 

58) Act din 1643 al lui Matei Basarab Voevod. «...Vouă Cernăteștilor 
megiași, care şedeţi pe moșia mănăstirii Glavaciocul... 5. Act din 1702: 
«Noi megiașii slujitori» din satul Făcăiani, «cari şedem pe moșia Sfintei 
Mănăstiri... >. In Filitti, op. cit., pg. 170—71. 

atât mai puţin cuvânt, pe acela, care nu s'a mișcat de pe 
posesiunea lui. Dar întru cât cursul vremei a influențat 
drepturile vlahilor însăși înainte de Legătură și apoi ale 
acelor neproprietari, cari ar fi fost moștenitorii lor sociali 
după Legătură, nu se poate încă preciza. Astfel oare acei 
țărani neproprietari din sec. al XVII-lea, ce au dreptul de 
a se muta de pe o moșie pe alta, «eșind însă cu bir», adică 
plătindu-și birul în prealabil, și cari așa dar rees a nu fi 
coloni, ci liberi— Fotino îi şi numește liberi clăcași 59)— 
moștenit-au dânșii acest drept dela vlahii secolelor prece- 
dente, fiind atunci descendenţii lor, sau căpătatu-l-au în 
decursul timpurilor ? 60). 'Trebue în orice caz ținut seamă pen- 
tru lămurirea situațiunii de influenţa nașterii, în cursul sec. 
al XVII-lea, a unei numeroase clase de liberi neproprietari, 
dar cari nu erau posesori de pământ ab antiquo, căci pro- 
veneau din judeci și megiași, ce-și vânduseră ocinele lor — din 
aceia, care-și vânduseră pământul, dar « capul» nu €1). 


* 
* * 


In Moldova evoluția claselor sociale ale micilor proprietari 
şi ale liberilor neproprietari, dacă în trăsăturile ei mari, se asea- 
mănă, dela începutul sec. al XVII-lea, cu aceea a Munteniei, 
totuşi prezintă însemnate deosebiri. 

Mai întâi n'a avut loc un act de însemnătatea socială a 
«tăkmăjeniei» lui Mihail Voevod. Actele lui Ștefan Vodă Tomşa 
și lui Miron Vodă Barnovschi nu privesc decât pe vecini, ho- 


59) Dionisie Fotino, Istoria Generală a Daciei, traducere de G. Sion, III, 
p. 210, nota 2. 

60) Iorga, Studii şi Documente, V, p. 182. Acte din 1642 şi 1653. Filitti, 
op. cit., p. 172. 

61) Act din 1641 al megiașilor din Vălcăneşti, cari vând lui Matei Basarab 
Voevod moşia lor, tiar noi capetele noastre nu ne-am vândut rumâni, fără 
numai cât ne-am vândut moşia peste tot din hotar în hotar, pământul fără 
nimic oameni». Vezi acte similare în Filitti, op. cit., p. 153. Act din 1643 
de vânzare, către acelaş voevod, a ocinei unchiașului Leu și a feciorilor săi: 
«iar noi nu ne-am vândut, spune actul, cu ocina noastră Măriei Sale Dom- 
« nului nostru, rumâni, ci să fim slobozi în ţara Măriei Sale, unde vom putea 
«şedea » (Giurescu, V. Rum., p. 11, V. 1). Sunt şi alte exemple. 

tărând termenele de urmărire ale acelora dintre dânșii, fugiți 
dela stăpânii lor 62). 

Nu seating de oamenii, ce nu sunt în dependența proprie- 
tarului, astfel nu scad, din punct de vedere al legii, drepturile 
moștenitorilor volohovelor din sec. al XV-lea. Oamenii liberi 
cu drept de posesiune în satele stăpânite de alţii, continuă să 
existe în cursul secolelor al XVII-lea şi al XVIII-lea; şi ca 
atari, ei își apără posesiunile lor, ca cei ai satului Bucium — 
sat aparținând domniei — care vin, cu vatamanul lor în frunte, 
să se judece în fața lui Gheorghe Vodă Duca în 1676,cu mă- 
năstirea Socola, pentru o pricină de hotar 3). 

Situațiunea juridică a acestor posesori, dacă se întemeiază, 
ca şi a vlahilor din secolele trecute, pe un drept de posesiune 64), 
ce rămâne de amănunțit, n'o putem preciza întru cât a diferit 
sau nu de a acestora. 

In Moldova, ca şi în Muntenia, găsim în sec.al XVII-lea, 
acea categorie de «liberi clăcași», cu număr determinat de zile 
de clacă, ce au dreptul de a părăsi moșia «unde se hrăneau», 
pentru alta, unde asemenea urma «să seapucede hrană și de 
agonisită » 65), cu condiția «să arunce cisla după dânșii — 


62) Prin actul său Ștefan Tomşa Voevod (1622—23) interzice târgoveților 
din Roman să urmărească alți vecini, decât pe aceia, cari fugiseră din timpul 
domniei lui Constantin Movilă Voevod (1607—1611) încoace. Miron Bar- 
novschi Vv. prin actul său din 1628 îngădue numai urmărirea vecinilor « fugiți 
dela Impăratul încoace », adică din timpul expediției sultanului Osman în 
contra Polonilor (1621) (Melhisedec, Cronica Romanului, I, p. 243; ap. Xe- 
nopol, Ist. Românilor, III, p. 573. Arh. Ist., |, 1, p. 175). 

63) Rosetti, op. cit., p. 217. 

64) Vezi actele din 1712, 1723, 1749, citate de Rosetti, op. cit., p. 213, 
din care reese posesiunile ereditare ale « țăranilor » în moșiile proprietarilor. 
4 Ţăranii unui stăpân nu intră în parte altui stăpân să se hrănească» (Act 
din 1712). « Am apucat din moșii din strămoșii noştri pentru livezi de pruni, 
cine ar fi făcut la sat, au fost volnici a-și stăpâni livezile cu pomii cât trăesc 
şi după ce se trec bătrânii, rămân la feciori, la nepoți, la strănepoți, de le 
stăpânesc, până în cât neam S'ar trage dintre acei, ce ar fi făcut livezi, însă 
cari șed în sat, de poartă bir şi lucrează boeresc... ». (Act din 1723). « Ță- 
ranii apucase dela strămoșii lor de știa fieștecarele, unde a merge să are și 
să cosească » (Act din 1749). 

6) Act al lui Eustratie Dabija Vv. din 1663 (Iorga, St. și Doc., VI, 


p. 84). 

adică mai întâi să plătească birul— «și să se ştie unde se 
ducu » 66). 

In starea actuală a cercetărilor nu putem să facem decât 
unele apropieri — ca de pildă, aceea a situațiunii, reeşind din 
actul din 1418, mai sus citat, a «săracilor» cu drepturi de po- 
sesiune asupra viilor și nivelor, de cari pot dispune, dar nu de 
proprietate — și de aceea îi asemuim cu vlahii — cu situațiunea 
arătată într'un act moldovenesc din 1699, în care un posesor 
poate gaja şi apoi vinde — forțat — drepturile lui de posesiune 
unui terț, cu obligația consimțământului proprietarului și cu 
aceea, ca cumpărătorul să îndeplinească 6 P::) față de proprietar 
aceleași îndatoriri de posesor, ca vânzătorul. 

A existat aci un drept de vânzare de drepturi de posesiune, 
asemănător aceluia al roturierilor medievali, asupra tenurelor 
lor, ce le puteau aliena, cu voia seniorului și cu condiţia îndepli- 
nirii acelorași obligaţiuni față de dânsul, de către noul posesor. 

Asupra clasei acestor posesori, posteriori denumirii de 
vlah, trebue să fi avut, mai ales în secolul al XVII-lea, în- 
râurire, ca şi în Muntenia, advenirea clasei numeroase de 
liberi neproprietari, dar lipsiți în același timp de posesiuni 
ancestrale, fiind proveniți din megiașii şi răzeşii, ce-și alie- 
naseră proprietățile. Clasă mai numeroasă, ca în Munte- 
nia, deoarece nu a existat, ca acolo, mic proprietar, care să 
fi devenit colon pe ocina lui vândută, cu prilejul vânzării ei. 


* 
* * 


66) Acte din 1663 şi 1667. Iorga, op. cit., VI, pg. 84 şi 86. 

66 bis) T, V. Stefanelli, Documente din vechiul Ocol al Cămpulungului 
Moldovenesc, 1915, p. 19. Zapis al lui Pavel ot Vamă şi al feciorilor lui, prin 
cari dânșii fac cunoscut, că, «având moșie pe Sălătruc și căzând la lipsă și 
având acea moșie drept făcută din pădure verde, am zălogit-o lui Gheorghe, 
să-i fie moșie, până când se va găsi cineva din oameni mei, din feciori, din 
gineri, din fete, din nepoți și de va da Dumnezeu prilej să răscumpere şi 
să dea banii lui Gheorghe». Actul poartă decizia lui Antioh Cantemir Vv.: 
« Așa am socotit domnie-me cu tot svatul nostru să-și stăpânească acest ce 
au cumpărat cu acest zapis, numai dejmă ce ar fi să de, că este loc mănă- 
stiresc » Un suret al zapisului confirmă, că a fost judecată şi că părintele 
egumen a văzut și alt zapis de o a doua gajare de 22 lei. (Prima fusese de 
30 lei bătuţi). 

In privința chestiunii de a ști, dacă termenii de siromahi, de 
săraci, de liude, de horane, de zemleni, de mişei, de săteni, 
erau echivalenți cu termenul de vlah, spre a desemna aceeaşi 
clasă socială, se poate spune, că din acte nu reese, decât 
echivalența termenului de vlah, cu acela de siromah din 
proclamația lui Ștefan cel Mare din 1481 către Munteni şi 
din răspunsul acestora către domnul Moldovei — precum 
reese cu acela de sărac, din actul din 1418 al lui Mihail 
Voevod, fiul lui Mircea cel Bătrân. Cu prilejul lui se observă 
calificarea acelor săraci «de oameni cu mâna lungă » — de 
oameni deci a căror noțiune e similară cu a siromabhilor. 

Nu putem preciza nimic în ceea ce priveşte ceilalți 
termeni. Numai cercetări ulterioare pot confirma sau infir- 
ma, dacă aparțin clasei vlahilor sau altor clase sociale ase- 


mănătoare. 


%* 
%* * 


Această clasă sau aceste clase de neproprietari existente 
după Legătura lui Mihai Viteazul, cu drepturi asupra solului, ce 
necesită încă cercetări, decad la finitul secolului al XVII-lea 
şi merg spre sfârşitul lor, pe care îl încheie Reforma lui 
Constantin Vodă Mavrocordat (1746—1749)%). 


€?) Reforma socială a lui Constantin Vodă Mavrocordat a consistat într'o 
serie de acte, în ambele principate, prin care dânsul regulamenta numărul 
de zile de clacă, datorit proprietarului, de toți aceia, cari, liberi sau depen- 
denți față de dânsul, îi locuiau şi îi munceau moșia — « se hrăneau » pe ea — 
sfârșind prin a desființa rumânia în Muntenia (act din 5 August 1746) şi 
vecinătatea în Moldova (act din 6 Aprilie 1749). Prin aceste acte toţi nepro- 
prietarii fură, independent de origina lor, făcuţi clăcași pe moșiile proprie- 
tarilor, mari sau mici, cu condiția, în Muntenia, a unei răscumpărări, facul- 
tative a persoanei lor din partea rumânilor, închinaţi odinioară odată cu vân- 
zarea ocinelor lor, pe preţul de ro taleri de cap, de primit obligatoriu de către 
proprietari — şi cu îndatorirea pe lângă dijma, care se menținu, a numă- 
rului de zile de clacă, ce-l datoriseră de fapt, până la Reformă, « liberii clă- 
cași » adică în Muntenia, mai întâi 24 de zile, apoi 12 zile anual, în Mol- 
dova 24 de zile, ce se vor reduce și ele treptat la 12 zile. (A. Gădei, op. cit., 
p. 31. Panu, Cercetări asupra stărei Țăranilor, 1910, p. 310). Ca despăgubiri 
a muncei fără de soroc a foştilor coloni, boerii primiră, potrivit rangului 
lor, un număr oareșicare de scutelnici, adică le fură atribuiți un număr de 
ţărani, cari, în loc să plătească fiscului impozitele lor, remiteau boerilor res- 
pectivi echivalentul acestora. 

Credem, că dintre cauzele acestei decadențe, ce și-a 
avut cu Reforma un sfârșit firesc, cea mai însemnată este 
turburarea, ce a adus-o în rapoartele dintre proprietari — 
de fapt dintre marii proprietari boeri — și clasele de neproprie- 
tari, fie liberi, fie dependenți de dânșii, rumâni munteni și 
vecini moldoveni, existența semnalată mai sus, a acelei nu- 
meroase clase la finitul secolului al XVII-lea, de oameni 
în dependenţa nimănui, de pe urma vânzării micelor lor 
proprietăți, care veneau să-și ofere boerilor munca, spre a 
trăi pe moșiile lor. La numărul acestora se mai adăoga 
câtimea însemnată a colonilor, ertaţi de rumânie sau de veci- 
nătate 65), pe bani ori gratuit, de către stăpânii lor munteni 
şi moldoveni, și deveniți astfel şi dânşii liberi. De sorginte 
diferite, dar ajunşi liberi neproprietari cu toţii la un loc, 
prin oferta braţelor lor, concurau astfel munca redusă a celor 
liberi în fiinţă, cea fără de soroc a colonilor. 'Turburarea 
socială a fost atât de adâncă, încât a adus finitul tuturor 
claselor de neproprietari până atunci existente, fie ele depen- 
dente sau nu, și înlocuirea lor de pe urma Reformei, prin 
clasa clăcașilor. 


68) Act din 1577, prin care boerul Căpăţână din Biroslăveni «cnejeşte » 
pe bani pe Stanciu din Lipov. (Giurescu, Despre Boeri, p. 75, n. 1). Act 
din 1645, prin care Stanciu și Dumitru declară, că «au judecit», pe Oprea 
și pe Ivan din Baia de Fer «şi i-am scumpărat drept ughi 20». (Ghibănescu, 
Surete şi Izvoade, VI, p. 51). Act din 1660 al lui Barbu Poenaru, către Stoi- 
chină din Zlașov, «să fie slobod de rumânie... pentru dreaptă și credin- 
cioasă slujbă ». (Idem, VI, p. 223). — Act din 1670: «Să fie Radu Pârcăla- 
bul... cu feciorii lui... în pace și slobozi de rumânie... de către cinstita 
jupâneasa Elina Postelniceasa... însă numai capetele lor, făr de moşie» 
(Iorga, Stud. și Doc., V, p. 124). In Moldova, act din 1663, despre ţăranii 
din Gănești, ertați de vecinătate, prin diată de stăpânul lor, volnici astfel 
să părăsească satul (vezi nota 65); act asemenea din 1667 (Iorga, Idem, VI, 
Pg. 74 şi 86). Vezi în Muntenia, pentru ertare de rumânie, dar « numai cu 
capu », a celor închinați stăpânilor lor, cu prilejul vânzării ocinelor lor, acte 
din 1664, 1650, 1653 în Giurescu, Despre Boeri, pg. 70 şi 109 et sq. 

